Mlić: Vanredno stanje i strah - Dnevni list Danas\nDirektor i urednik Produkcijske grupe Mreža Vladimir Milić ocenio je da odbacivanje krivične prijave novinara napadnutih na dan inauguracije predsednika Srbije Aleksandra Vučića predstavlja kontinuiranu politiku gde se mediji stalno drže u nekoj vrsti vanrednog stanja i straha kako se ne bi upuštali u kritiku vlasti.\n4Piše: FoNet 18. novembra 2017. 14.57\n„Gadno je to što većina kolega nije iznenađena ovakvom odlukom. To ostavlja čudan ukus u ustima da ovde vlast medije smatra prirodnim neprijateljem, ako nisu pod njihovom kontrolom“, rekao je Milić u Novom danu N1.\nGovoreći o obrazloženju odluke, da bi došlo do mnogo većih incidenata i „linča“ da novinari i neki građani nisu izvedeni iz mase, Milić je rekao da vlast ima toliku moć da može da bude bahata i cinična.\nOn dodaje da je velika tema na putu ka Evropskoj uniji stanje u pravosuđu, a da građani imaju utisak da tužilaštvo nije ni izbilza tako nezavisna institucija kakva bi morala da bude.\n„Mi, kao novinari, možemo da radimo svoj posao i da ukazujemo na nešto što su propusti vlasti, a na vlasti je da bude pametna i da te nalaze prihvati“, smatra on.\nMilić je ocenio da je jedina prava opozicija Vučiću u Briselu i da, pošto je tamo nema, postoji otvoren put Vučiću i vlasti Srpske napredne stranke „da se ponaša kako hoće“.\n„To nije samo problem medija i građana, već i vlasti i Evropske unije“, smatra on.\nGovoreći o novinskoj agenciji Tanjug, koja je odlukom vlade ugašena, ali i dalje postoji, Milić je istakao da je reč o političkoj i pravnoj bahatosti.\n„Da ugasite pravno lice, a da i dalje funkcioniše. To je presedan, ne znam da li igde tako nešto postoji“, rekao je on.\nPrema njegovim rečima, neobično je da se ponovo razmatra odluka o vanrednim parlamentarnim izborima.\n„Imamo dva puta godišnje izbore i permanentnu predizbornu kampanju. To je potpuno neregularno stanje za život i rad, ali i nepovoljna atmosfera za dolazak novca u Srbiju“, ocenio je Milić.\nDodaje da u Beogradu naprednjaci imaju najmanje šanse da pobede ako budu samo gradski izbori i da je to razlog za eventualno raspisivanje parlamentarnih odnosno „da bi se se sačuvao Beograd kao grad u kome ima najviše para“.\naleksandar vucic, napad na novinareBeograd\n19. novembra 2017. u 00.29\nNikad vise investicija u Srbiji nije bilo, nego otkad je SNS na vlasti. Da li oni stvarno veruju u te svoje lazi? Redom svi, i Jankovic, Jeremic, Radulovic, Obradovic… Toliko su lazi izrekli da ni sami ne znaju, svakog dana.\nMilica Savic kaže:\n19. novembra 2017. u 04.05\nMislim da niko novinarima ne brani da kritikuju vlast, ali to ne znači da treba da preteruju i da izmišljaju događaje! I, naravno. ovde treba reći pojedini novinari, jer ima mnogo više novinara pravih koji uopšte nemaju potrebu da kritikuju vlast! Nisu plaćeni da izmišljaju događaje, već su slobodne ličnosti koje govore što sami misle!\nMajor Dimitrjevic Boris kaže:\n19. novembra 2017. u 05.31\nImamo dva puta godišnje izbore i permanentnu predizbornu kampanju. To je potpuno neregularno stanje za život i rad, ali i nepovoljna atmosfera za dolazak novca u Srbiju", ocenio je Milić. /// raspisuju se fingirani Izbori gde Agenti BIA glume OPOZICIJU , ko je istinski disident biva proteran , ubijen , ili pre toga zatvoren u Zatvorsku Ludnicu i tamo ubijen kao disident Milan Nikolic kog PROGLASAVAM ZA NATODNOG HEROJA …..svako ko Voli Srbiju i SLobodu poziva se da u svajoj Knacelariji istakne sliku 1. Narodnog Heroja u boirbi za slobodu pod Politicke Mafije cije delovanje je otpocelo 1990 ,a koja je okupirala nasu Zemlju\n19. novembra 2017. u 07.24\nZasto bi SNS vlast koja nije imala saosecanja prema izginulima i njihovim porodicama u aferi HELIKOPTER, imala saosecanja prema novinarima? Niko kriv, niko odgovoran.Podrzava ih Zapad i 25% biraca.Cuti /ne glasa/ oko 50% biraca, sve dok i na njih ne dodje RED.


Ostali sportovi - Streljaštvo: Završena Liga pionira Vojvodine, David prvi, ekipa pionirki prva i ekipa pionira druga\nStreljaštvo: Završena Liga pionira Vojvodine, David prvi, ekipa pionirki prva i ekipa pionira druga\nPoslednje, 8.kolo Lige pionira Vojvodine održano je proteklog vikenda u Uljmi, a SD “Pančevo 1813” je ponovo bila najbrojnija sa 12 takmičara. Marija Aleksić je bila prva pionirka sa 182 kruga, a ekipa pionirki je osvojila drugo mesto sa 515 krugova.\nNastupile su: Anastasia Grujoski sa 170, Ivana Vislavski sa 170, Bojana Gojković sa 169, Mina Mihajlović sa163 i Elena Stanić sa 136 krugova. Ekipa pionira je zauzela takođe drugo mesto sa 519 krugova, a nastupili su: Nikola Advigov sa 176, David Dautović sa 174, Vladimir Stajčić sa 171, Stefan Mihajlov sa 169, Viktor Ružić sa 144 i Aleksandar Pavlović sa 142 kruga. Nakon takmičenja proglašeni su i najbolji pojedinci i ekipe, posle 8.kola Lige pionira Vojvodine u sezoni 2014/2015. i dodeljene prigone nagrade u opremi, diplome, medalje i pehari.\nDavid Dautović je ubedljivo pobedio u konkurenciji pionira i dobio novu streljačku jaknu i pantalone. Ekipa pionira je osvojila drugo mesto sa 42 boda, iza ekipe Inđije sa 48, a ispred ekipe iz S.Mitrovice sa 34 i ukupno 16 ekipa. Ekipa pionirki SD “Pančevo 1813” je ubedljivo pobedila sa maksimalnih 48 bodova, ispred ekipa iz Kikinde sa 42 i Stare Pazove sa 40 i ukupno 10 ekipa. Marija Aleksić, iako je ovoga kola pobedila, u veoma uzbudljivoj završnici je ostala na četvrtom mestu. Na žalost, nije uspela da se izbori za drugo mesto za jedan, a za prvo za dva kruga.


Donacija Japana za osam lokalnih samouprava – Va1.info\nNaslovna/Vesti/Donacija Japana za osam lokalnih samouprava\nDonacija Japana za osam lokalnih samouprava\nfoto: Tanjug Donacija Japana za osam lokalnih samouprava\nDržavni sekretar Ministarstva za rad, zapošljavanje, boračka i socijalna pitanja Vlade Republike Srbije Nenad Ivanišević prisustvovao je danas potpisivanju ugovora o donaciji Vlade Japana za osam projekata u okviru Programa donacija za osnovne potrebe stanovništva (POPOS projekti).\nIvanišević je tom prilikom iskazao zahvalnost Vladi i narodu Japana na svim dosadašnjim donacijama, i istakao da je ta zemlja uvek pomagala Srbiji kada je to bilo najpotrebnije – i u migrantskoj krizi, i nakon velikih poplava.\nOn je ukazao na to da će donirana sredstva mnogo značiti važnim ustanovama u sistemu socijalne zaštite Srbije.\nAmbasador Japana u Srbiji Đuići Takahara izrazio je očekivanje da će projekti biti uspešno realizovani i doprineti poboljšanju osnovnih životnih uslova ljudi u Srbiji, što će još više ojačati prijateljske odnose između Srbije i Japana.\nVlada Japana obezbediće 435.433 evra za osam lokalnih samouprava u Srbiji.\nOd 1999. godine realizovano je 199 projekata, uglavnom u oblastima obrazovanja, zdravstva, zaštite životne sredine i socijalne zaštite.\nTrenutno u Valjevu 22 stepena!(foto)\nEksplodirao magacin sa municijom u Kragujevcu


Rusija poziva EU i SAD: Ne mešajte se u unutrašnje stvari Moldavije - 26.04.2021, Sputnik Srbija\nRusija poziva EU i SAD: Ne mešajte se u unutrašnje stvari Moldavije\nMoskva poziva Brisel i Vašington da se uzdrže od mešanja u unutrašnje stvari Kišinjeva, navodi se u komentaru portparolke Ministarstva inostranih poslova Rusije... 26.04.2021, Sputnik Srbija\n17:25 26.04.2021 (Osveženo: 01:12 26.08.2021)\n© AFP 2021 / Daniel MihailescuMoldavska zastava ispod Trijumfalne kapije u Kišinjevu\nMoskva poziva Brisel i Vašington da se uzdrže od mešanja u unutrašnje stvari Kišinjeva, navodi se u komentaru portparolke Ministarstva inostranih poslova Rusije Marije Zaharove o situaciji u Moldaviji.\nIzmeđu ostalog, MIP Rusije navodi da je „više puta skretao pažnju na direktno mešanje SAD i EU u unutrašnje političke procese u Moldaviji, njihovu očiglednu političku angažovanost koja dovodi do još veće polarizacije moldavskog društva“.\n„Ponovo pozivamo kolege iz SAD i EU da se uzdrže od mešanja u unutrašnje stvari Moldavije i ne izlaze van okvira normi diplomatske etike“, saopštila je Zaharova.\nPo njenim rečima, prošle nedelje su zapadni predstavnici nastavili pokušaje mešanja u unutrašnje stvari republike. Povod je poslužila Deklaracija o Ustavnom sudu koju je usvojio parlament u kojoj su poslanici izrazili neslaganje sa njegovom odlukom o postojanju uslova za raspuštanje parlamenta. Drugi povod je odluka parlamentaraca da ukinu odluku iz 2019. godine o imenovanju sadašnjeg predsednika Ustavnog suda.\nOdmah nakon donošenja ovih odluka svoju zabrinutost su izrazili predsednik Evropskog saveta Šarl Mišel i šef diplomatije EU Žozep Borelj, videvši u tome „napad na nezavisnost Ustavnog suda“ i čak ustavni poredak republike. Svoju zabrinutost ovim povodom izrazili su i drugi evropski zvaničnici.\n„Indikativno je da, dok pozivaju parlament republike da poštuje odluke Ustavnog suda, predstavnici SAD i EU odbijaju da pokažu isto poštovanje prema postupcima moldavskih zakonodavaca. Ovakva selektivnost u ocenama još jednom potvrđuje da je za njih geopolitički vektor važniji, od „demokratskih vrednosti“, koje štite“, naglasila je Zaharova.\nPutin o situaciji na postsovjetskom prostoru: Mešanje spolja je poput granate


MyCity » IT dešavanja u svetu » Vest: Šta su glavni trendovi za 2013. godinu\nPoslao: 18 Dec 2012 10:27\nPametni kućni uređaji, porast broja mobilnih uređaja, i ulaganje u unapređenje sigurnosti podataka neki su od trendova koji nas očekuju u narednoj godini, kažu iz kompanije LG.\nOva kompanija dala je svoje predviđanje glavnih trendova u oblasti potrošačke elektronike u 2013. godini, a to su:\nPametni kućni uređaji – Naredna godina će definitivno biti godina pametnih kućnih aparata, kažu iz kompanije LG. Dok je u prethodnom periodu naglasak kod ovih uređaja bio na većoj efikasnosti i smanjenju troškova, očekuje nas njihovo sve intenzivnije povezivanje sa internetom i nove funkcije koje za cilj imaju da olakšaju svakodnevni život korisnika.\nPorast broja mobilnih uređaja – Uz liberalizaciju i sve veću dostupnost širokopojasnog bežičnog interneta tokom poslednje decenije, kao i standardizacije ultra brze HSPA+ mobilne mreže za prenos podataka, raste potražnja za mobilnim uređajima, pogotovo u nerazvijenim tržištima, . Prema istraživanjima agencije International Data Corporation (IDC), tokom sledeće godine biće prodato 391 milion novih računara, a od tog broja 235 miliona će biti prenosivi. IDC takođe predviđa da će pored ove pozamašne cifre biti prodato i oko 801 milion smart telefona od kojih će čak 300 miliona biti prodati samo u Kini.\nRazličitost kroz inovacije – Jedna od najvažnijih stavki na tržištu za sledeću godinu je upravo kreativnost i inovacije. Današnji, ali i sutrašnji korisnik će sve više ocenjivati uređaje po njihovoj funkcionalnosti i intuitivnosti.\nUnapređenje sigurnosti podataka – Sadašnji način zaštite podataka je zastareo i veoma nebezbedan. Lozinke i konvencionalni načini zaštite polako ostaju iza nas, dok će novi mehanizmi i tehnologije za primenu bezbednosti podataka biti jedne od glavnih tema za razmišljanje u odeljenjima za istraživanje i razvoj mnogih kompanija u predostojećim godinama.\nDalji razvoj cloud servisa – Pored inovacija na polju mobilnih uređaja, tokom 2013. godine predviđa se i veća aktivnost u okvirima cloud servisa, koji je uz široku dostupnost brzog interneta i mobilnu revoluciju poslednjih godina dobio na značaju i funkcionalnosti.\nUkupno su 887 korisnika na forumu :: 51 registrovanih, 9 sakrivenih i 827 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: A.R.Chafee.Jr., Arahne, Bobrock1, Bojan1974, Brada i Gibanica, ccoogg123, Dejan84, Dimitrije Paunovic, Dostanic09, Drug pukovnik, gorantrojka, ivica976, Izraziti favorit, jovanjov90, kuntalo, Libertas, Mackomen, mačković, MiroslavD, mnn2, moldway, nebkv, Nixon, nobutado, Panter, Parker, pceklic, proka89, ras007, rikirubio, Rocker, S-lash, S2M, sasabanjac, ser.hill, shone34, solic, Srle993, stagezin, stalja, Stefan M, stegonosa, t84dar, tomigun, Trpe Grozni, USSVoyager, Van, vladetije, vladom6, vobo, zixmix


Македонски лидери постигли договор о изласку из кризе\nLideri četiri najveće partije u Makedoniji su rano jutros, posle višečasovnih pregovora uz posredovanje evropskog komesara za proširenje Johanesa Hana, postigli dogovor za izlazak zemlje iz političke krize, preneli su makedonski mediji.\n„Mogu da vam kažem da smo postigli dogovor koji su potpisali lideri četiri najveće partije i zadovoljan sam postignutim“, izjavio je Han novinarima posle razgovora sa liderima VMRO-DPMNE Nikolom Gruevskim, SDSM Zoranom Zaevim, DUI Ali Ahmetijem i DPA Menduhom Tačijem.\nHan je naglasio da su se lideri saglasili oko prevremenih parlamentarnih izbora i da će fokus nadalje biti na implementaciji izveštaja o ostalim preporukama Evropske komisije.\nNeposleredno posle završetka susreta premijer Nikola Gruevski i lider opozicione SDSM izneo je stav o postignutom dogovoru, rekavši:\n„Politička kriza u Makedoniji je rešena, evropske perspektive Republike Makedonije ostaju otvorene, a privreda se oslobađa stega nametnutih političkom krizom i nastaviće da raste što znači nova radna mesta i nove investicije”.\nOn je zahvalio svima koji su pomogli u čitavom procesu, pre svega predstavnicima EU i SAD, trojici evroposlanika i posebno komesaru Hanu.\nPremijer Gruevski je objasnio da će se u skladu sa postignutim dogovorom, kao sistemsko rešenje od sada pa za sve naredne parlamentarne izbore 100 dana pred svake parlamentarne izbore vlada povlačiti, a biće formirana nova zadužena za spovođenje izbora.\nGruevski je objasnio da to u ovom slučaju znači da će VMRO-DPMNE kandidovati privremenog premijera za period od 100 dana, počev od 15. januara 2016. do izbora koji će biti održani 24. aprila 2016.\n„Kako niko ne bi imao alibi i izgovore za izborne rezutate, saglasili smo se da će, počev od 20. oktobra pa do izbora SDSM uz prethodne konsultacije sa VMRO-DPMNE i DUI dati predlog za tehničkog ministra za unutrašnje poslove što znači ličnost koja ni na koji način nije povezana ni sa jednom političkom partijom“, dodao je on.\nPrema dogovoru, osim za MUP, SDSM će predložiti ministra za rad i socijalnu politiku. U ministarstvima za finansije, poljoprivredu, šumarstvo, vodoprivredu i za informativno društvo će biti određeni zamenici ministara sa pravom veta.\nLider najveće opozicione partije Zoran Zaev je izrazio zadovoljstvo sporazumom postignutim na liderskom sastanku i rekao da se današnjim dogovorom potvrdilo sve što je njegova partija i koalicioni partneri poručivali u projektu „Istina za Makedoniju“.\nPredviđeno je da 15. septembra bude izabran specijalni tužilac koji će biti zadužen da sprovede istragu u vezi sa sadržajem, dokazima i argumentima iz prislzuškivanih telefonskih razgovora.\n„Novi javni tužilac sa potpuno autonomnim ovlašćenjima će dobiti materijale koji na transparentan način treba da budu procesuirani, paralelno preko skupštinskih komisija a njihov sadržaj će takođe biti dostupan javnosti. Najvažnije od svega je što će se činjenice i dokazi imati pravne posledice“, rekao je Zaev.\nZaev je dodao da će se opozicija početkom septembra vratiti u Sobranije i kako je rekao, aktivno učestvovati u sprovođenju svih segmenata postignutog dogovora.


Vujadin Savić: Osvojićemo duplu krunu! - Sportske novosti\nNaslovna Fudbal Novosti Fudbal Vujadin Savić: Osvojićemo duplu krunu!\nVujadin Savić: Osvojićemo duplu krunu!\nVujadin Savić je optimističan pred finiš sezone, pa je tokom reprezentativne pauze izjavio:\nOd samog početka prvenstva govorimo da idemo na duplu krunu. Uradili smo veliku stvar u Evropi, doneli mnogo radosti našim navijačima, ali sve to treba da krunišemo osvajanjem titule i Kupa. Na dobrom smo putu, pobeđujemo, igramo lep fudbal i uveren sam da će nas to odvesti do dvostruke radosti na kraju sezone.\nZvezda je lider Superlige Srbije i ima ogromnu prednost nad Partizanom koja će biti veća od 10 boda prilikom podele bodova. Od drugoplasiranog Radničkog iz Niša ima tri kola pre podele bodova, 7 boda više.\nU Kupu isčekuje rivale, a na žrebu će se pored večitih rivala I ove godine sjajnog Reala sa Nišave naći i Mladost iz Lučana.\nPrethodni tekstAko se tradicija nastavi, domaćin će slaviti?\nSledeći tekstTiket dana – 21. mart 2019.


EU I BRITANIJA POSTIGLI SPORAZUM O BREGZITU: Razvod će biti miran, dogovor 27\nbela kuća objavila\n05.08.2018. 19:51h 05.08.2018. 19:51h\nAmerički predsednik Donald Tramp proglasio je požare u Kaliforniji "velikom katastrofom" i naredio da se iz federalnog budžeta izdvoje sredstva za sanaciju područja koja su uništili požari, saopštila je danas Bela kuća.\nBela kuća saopštila je da će federalna sredstva biti raspodeljena državnim i lokalnim samoupravama u cilju oporavka od ogromnih požara koji su počeli 23. jula.\nPoslednja žrtva požara je radnik elektrodistribucije, dodajući da za sada nisu poznati detalji.\nTrump approves disaster aid for California amid devastating wildfires https://t.co/EwP3jwMEFu pic.twitter.com/e4dVxBj0Hi\nJoš nekoliko hiljada stanovnika planinskih predela evakuisano je zbog najvećih šumskih požara na severu Kalifornije, dok se umorni vatrogasci hvataju u koštac sa udarima vetra koji im otežavaju rad.\nPožar u kompleksu Mendosino u petak je dodatno dobio na razmerama, uništivši 62.000 hektara, što je oko polovina Los Anđelsa, primoravši oko 16.000 stanovnika da beže pred vatrenom stihijom, koja je progutala 88 građevinskih objekata 150 kilometara severno od San Francuska, saopštilo je Ministarstvo za šumarstvo i zaštitu od požara.\nObim ovog požara veći je čak od razmera požara Ker, koji besni 160 kilometara prema severoistoku.\nTRAMP O LAŽNIM VESTIMA: Dosta medija ih plasira, evo šta su slagali o sastanku sa KRALJICOM ELIZABETOM (VIDEO)\nDonald TramppožariKalifornijaBela kućapomoćfederalni buždetSADMendosino


Presek stanja u oblasti lizinga u Srbiji\nYou are at:Home»Vesti»Presek stanja u oblasti lizinga u Srbiji\nPrema podacima Asocijacije lizing kompanija Srbije, za proteklih jedanaest godina, koliko je lizing kao sredstvo finansiranja prisutan u Republici Srbiji, ukupno je zaključeno 126 hiljada ugovora o finansijskom lizingu. Putem lizinga se finansirala nabavka vozila, mašina, opreme i nekretnina, a najveći deo lizing plasmana bio je usmeren na privredna društva. Među njima, značajno su dominirala mala i srednja preduzeća.\nU ovom periodu najdominantniji predmet lizinga bila su motorna vozila, što pokazuje i podatak da je danas svako četvrto novo vozilo nabavljeno putem lizinga, dok je u istom periodu zabeleženo i značajno finansiranje nabavke mašina i opreme na lizing. U poslednjih nekoliko godina rast ovog segmenta lizinga se posebno osetio u sektoru poljoprivrede, pogotovo kada je u pitanju finansiranje nabavke skupljih mašina.\nIzmenom Zakona o PDV-u 2013. godine lizing kompanijama je otvorena i mogućnost finansiranja nepokretnosti putem finansijskog lizinga, pre svega onih namenjenih privredi, poput proizvodnih hala, poslovnih prostora i skladišta, pa je značajno istaći da se u narednom periodu, zajedno sa pokretanjem tržišta nekretnina, očekuje značajan razvoj ovog segmenta. Veliki potencijal ovog segmenta tržišta potvrđuju i podaci zemalja Evropske unije.


Srbija: Radikali traže hitnu sjednicu zbog krize na Kosovu – Informer\nOpoziciona Srpska radikalna stranka /SRS/ zatražila je hitno zakazivanje sjednice parlamenta Srbije, zbog nasilnog pokušaja Prištine da preuzme administrativne prelaze Brnjak i Jarinje.\nRadikali u saopštenju ocjenjuju da je cilj ove akcije protjerivanje preostalih Srba sa Kosova i Metohije i da je očigledno da premijer Kosova Hašim Tači ne bi mogao da provede ovaj napad na sjever Kosova da nema podršku Brisela i Vašingtona.\nZvaničnik radikala Dragan Todorović je na sjednici u Skupštini Srbije zapitao šta će povodom ovoga da uradi Srbija i zašto ne zatraži sjednicu Savjeta bezbjednosti UN.\nOn je zatražio da se zakaže sjednica parlamenta o nastaloj krizi i da se na njoj pojavi predsjednik Srbije Boris Tadić i kaže šta će uraditi kada je riječ o Kosovu.\nPredstavnica vladajuće Demokratske stranke Nada Kolundžija rekla je da bi bilo dobro da Vlada Srbije jasno saopšti poslanicima šta preduzima po pitanju krize na administrativnim prelazima, kako bi se ona riješila.\nOna je navela da Vlada treba da kaže da, poštujući Ustav Srbije i skupštinske rezolucije, preduzima sve mjere kako bi sačuvala mir, bezbjednost građana na Kosovu i cijeloj Srbiji.\nU međuvremenu, desničarska organizacije SNP Naši pozvala je sve građane Srbije da se upute ka Kosovu i Metohiji da bi stali u odbranu srpskog naroda, koji je napadnut tokom noći.


Vesti online / Sport / Fudbal / Krmpotić: Utakmica sa Zvezdom kao i svaka druga!\n"Za mene je svaka utakmica ista, da li vodio ekipu protiv Zvezde ili Partizana... Zvezda je favorit, uvek je tako bilo kada je igrala protiv nas", rekao je Krmpotić agenciji Beta.\nKrmpotić je bivši fudbaler Zvezde, a crveno-beli su ove sezone gubili od ekipa čiji su treneri njeni nekadašnji igrači - Nenad Lalatović u Voždovcu i Vladan Milojević u Čukaričkom.\n"To što su oni dobijali ne znači ništa. Ja u svaku utakmicu ulazim da pobedim, pitanje je da li je to moguće sada, videćemo, na meni je da što bolje spremim ekipu", istakao je Zlatko Krmpotić.\nUtakmica između OFK Beograda i Crvene zvezde igraće se u subotu od 13.00 na Omladinskom stadionu na Karaburmi.\nOmladinski stadion Karaburma


EMA u ponedeljak odlučuje o trećoj dozi Fajzerove vakcine\nTanjug 29. septembra 2021. 18:17\nBRISEL – Evropska agencija za lekove (EMA) odlučiće u ponedeljak da li će odobriti primenu treće doze Fajzerove vakcine protiv kovid-19, ali se ne očekuje da će dati precizne smernice o tome ko bi trebalo da je primi, prenosi Rojters prema internom dokumentu u koji je imao uvid i izjavama dvojice zvaničnika EU.\nAko EMA preporuči primenu “buster” doze vakcine, Evropska Unija bi se pridružila SAD,Velikoj Britaniji i Izraelu koji su već dali zeleno svetlo za njenu upotrebu, iako za sada nema saglasnosti među naučnicima koliko je ona neophodna.\n„EMA će 4. oktobra dostaviti mišljenje o potrebi treće doze Fajzerove vakcine za opštu populaciju“, saopštila je predsednica EMA Emer Kuk poslanicima EU na internom sastanku juče, prema zapisniku u koji je Rojters imao uvid.\nEMA je zvanično najavila da će odlučivati o Fajzerovoj buster dozi početkom oktobra, ali do sada nije precizirala tačan datum, dok je više od deset zemalja EU već počelo da je primenjuje bez zvanične podrške evropskog zdravstvenog regulatora.\nDvojica zvaničnika EU, koji su upoznati sa procesima donošenja odluka EMA, rekli su da će se odluka sledeće nedelje fokusirati na jačanje bezbednosti i efikasnosti i da će biti opšteg karaktera, što znači da neće precizno naznačiti koji uzrast ili rizične grupe treba da prime treću dozu.\nTo bi bilo u skladu sa odlukama EMA o pojačivačima vakcina protiv drugih bolesti, poput tetanusa, a takav pristup je EMA imala i ranije tokom pandemije, kada je, na primer, državama članicama u velikoj meri prepušteno da odluče da li će ograničiti određene vakcine zbog potencijalnih nuspojava.\nAmerička Uprava za hranu i lekove (FDA) prošlog vikenda je preporučila treću dozu Fajzera za osobe starije od 65 godina, sve osobe sa visokim rizikom od teških formi bolesti i druge koji su više izloženi virusu.\nU Velikoj Britaniji buster doza se daje svim odraslim osobama starijim od 50 godina, zdravstvenim radnicima i svima onima sa visokim rizikom od teskih formi kovid-19 ili koji su u bliskom kontaktu sa osobama sa oslabljenim imunološkim sistemom.\nNaučnici su podeljeni oko toga da li su pojačivači potrebni, jer još nije potpuno jasno koliko dugo traje zaštita kod ljudi koji su u potpunosti vakcinisani protiv kovid-19, saopštio je Evropski centar za prevenciju i kontrolu bolesti (ECDC).


Viktorija Nuland - Sputnjik Srbija\n04:59 23 April 2021\nBivša pomoćnica državnog sekretara SAD Viktorija Nuland smatra da Vašington treba da preduzme dosledne i efikasne korake u pogledu Moskve, jer se, kako kaže, približava trenutak kada SAD treba da pokažu odlučnost i „udare na slabe tačke“ ruskog predsednika Vladimira Putina, imajući u vidu i ruski narod.\nViktorija Nuland napušta Stejt department\nPomoćnica državnog sekretara SAD za Evropu i Evroaziju Viktorija Nuland napustiće svoju dužnost, prenosi AP.\nPomoćnica američkog državnog sekretara Viktorija Nuland boraviće danas u Beogradu, gde će se, kako je saopštio Stejt department, sastati sa predstavnicima vlasti i civilnog društva.\nPomoćnica američkog državnog sekretara Viktorija Nuland doputovala je danas u Prištinu i apelovala na tamošnje zvaničnike da unaprede dijalog sa Beogradom, javio je AP.\nU Varšavi će se idućeg meseca održati dvodnevni samit NATO-a. Generalni sekretar Alijanse Jens Stoltenberg više puta je izjavio da predstojeći samit u Poljskoj dolazi u „kritičnom trenutku“ kada se NATO suočava sa „ruskim agresivnim nastupom, opasnostima od terorizma i drugim izazovima“.\nSurkov i Nulandova razmatrali konkretne ideje o Minsku 2\nNa sastanku predstavnika Rusije i SAD razmatrani su konkretni predlozi koji mogu da daju dodatni impuls minskom procesu, smatra prvi zamenik predsednika Komiteta Saveta Federacije za odbranu i bezbednost Franc Klincevič.


Vulin: Srbija ima najrespektabilniju vojsku i policiju u regionu - IndeksOnline.rs\nNaslovna srbija Beograd Vulin: Srbija ima najrespektabilniju vojsku i policiju u regionu\nBEOGRAD – Srbija ima najrespektabilniju vojsku i policiju u regionu, a u Evropi medju najrespektabilnijim, ocenio je danas ministar unutrašnjih poslova Aleksandar Vulin.\nOn je na vojnom poligonu Beranovac kod Kraljeva, gde je prisustvovao završnoj fazi ekipnog takmičenja “Trka heroja” u okviru “Vojnih igara”, kazao da je konstantno ulaganje u razvoj bezbednosnog sektora “jedan od ključnih državnih prioriteta”.\n“Ima mnogo većih i razvijenijih armija i policija na svetu, ali upornijih, tvrdoglavijih i obučenijih nema. Zahvaljujući radu i patriotizmu koji pokazuju pripadnici Vojske Srbije i Ministarstva unutrašnjih poslova, ali i zahvaljujući predsedniku Srbije i vrhovnom komandantu Aleksandru Vučiću, zahvaljujući ulaganjima države u opremu i obuke naših pripadnika, sa punim pravom možemo da kažemo da Srbija ima najrespektabilniju vojsku i policiju u regionu, a u Evropi medju najrespektabilnijim”, naveo je Vulin a preneo MUP.\nU takmičenju “Trka heroja”, pored Vojne policije učestvovale su četiri ekipe pripadnika Ministarstva unutrašnjih poslova – Žandarmerije, Specijalne antiterorističke jedinice, Jedinice za obezbedjenje i Posebne jedinice policije Policijske brigade Policijske uprave za grad Beograd, sa po sedam članova.\nPrethodni tekstBNV: Podrška Nemačke zaštiti ljudskih i manjinskih prava\nSledeći tekstSveštenik osuđen na tri godine zatvora zbog obljube


Foto: Siniša Pašalić, Srna, SDS / RAS kombo\n- I kod nas javne televizije imaju obavezu da ih organizuju, dok privatne televizije nemaju tu obavezu. Znam da su neke privatne komercijalne televizije htele da organizuju javne debate s kandidatima za (grado)načelnike najvećih lokalnih zajednica u BiH. Međutim, Regulatorna agencija za komunikacije (RAK) im to nije dozvolila. Mislim da je to loša poruka, jer komercijalne televizije to mogu da organizuju čak mnogo bolje i nepristrasnije nego što to rade javni servisi - ističe Vukelić.\n- Pokazali bi da su obećanja koja daju neosnovana. Raskrinkala bi se ta populistička obećanja, kojima se razmahuju u kampanjama i na terenu, posebno u ruralnim sredinama, gde ljudi nisu navikli da promišljaju i analitički gledaju na njihova obećanja – ističe Vukelić.\n- Oni koji smatraju da imaju veće šanse za pobedu izbegavaju debate. Verovatno misle da mnogo više rizikuju kada bi izašli na takvu vrstu dijaloga s protivkandidatom. To je šteta jer bi građani kroz debate mogli da saznaju mnogo više o pojedinim kandidatima nego što to mogu iz plaćenih intervjua, bilborda i slično – navodi Francuz.\n- Setimo se velike debate Hilari Klinton i Donalda Trampa, koju je gledalo skoro 84 miliona ljudi. To je bila jedna od debata koja je tada presudila u SAD po pitanju predsedničkih izbora – ističe Francuz.\n- Ako govorimo u kontekstu lokalnih izbora, kandidati iz nerazvijenih opština, kao što su kandidati za načelnika Ribnika, Šamca, Čajniča ili Berkovića, nemaju taj novac, a možda bi hteli da se pojave- ističe Ličina.\n- Činjenici da debate kod nas imaju jednaku snagu kao u razvijenim zemljama najbolje ide u prilog poslednja velika debata iz 2014. godine za predsednika Republike Srpske, koja je, po mom mišljenju, okrenula i odredila rezultat izbora. Uprkos svemu, neke TV debate bi morale biti organizovane i verujem da bi bile jako gledane - ističe Ličina.\nNA SVAKI PREDLOG KATEGORIČNO NE Parlamentarci odbiju bilo kakvu mogućnost da im se smanje plate ili naknade\n"DUHOVNO SILOVANJE NARODA" Kako su političari patriotizam pretvorili u ZABAVU ZA SIROMAŠNE


Intimnost u karantinu | Radio Študent\nIntimnost u karantinu\n30. 5. 2020 - 12.00\nVlada Republike Slovenije je u vreme karantina zabranila napuštanje opština, zajedničko provođenje vremena dozvolila samo članovima istog domaćinstva i tako kontakte zabranila svima drugima: parovima koji žive u odvojenim domaćinstvima, u različitim opštinama, ljubavnicima i ljubavnicama, bliskim prijateljima i prijateljicama. Tako smo, na primer u drugu opštinu mogli da odemo da nahranimo konja, ali ne i da posetimo blisku osobu, a kada su se otvorile granice sa Hrvatskom, prelaz granice bio je omogućen samo onima koji imaju nekretnine, a ne i onima koji tamo imaju nekog bliskog čoveka. O tome kako su se osećali oni koji su bili primorani da korona krizu prežive sami, bez blizine onih koji im u životu najviše znače, malo se govori u javnosti i zato je posebno važno i zanimljivo istraživanje koje je nedavno pokrenuo Mirovni inštitut.\nČlanak koji potpisuju dr Veronika Bajt, dr Vlasta Jalušič i dr Iztok Šori deo je istraživanja ovog instituta o diskriminaciji u karantinu svih drugih oblika suživota osim bračnog i kućnog. U okviru istraživanja je Mirovni institut pripremio i anketu o tome koliko se vaš intimni, partnerski i prijateljski život promenio u vreme trajanja epidemije, a učestvovanje u anketi je anonimno. Ova inicijativa Mirovnog inštituta bila je povod da sa dr Iztokom Šorijem, u Kontroli leta porazgovara Sašo Puljarević.\nIntervju sa dr Iztokom Šorijem\nU drugom delu emisije čućemo jednu lepu, gotovo filmsku priču. U Srbiji je nedavno kod izdavača Nova poetika objavljena knjiga Grad bola koju je napisao Meti Kamberi, devetnaestogodišnji mladić koji je odrastao u niškom romskom naselju u surovim okolnostima u kojima živi većina romske dece u Srbiji, a i drugde po svetu. Sa 12 godina je naučio da čita u domu za nezbrinutu decu, a sa 19 godina napisao roman Grad bola koji je nominovan za NIN-ovu nagradu za najbolji autobiografski roman. Knjigu možemo poručiti i iz inostranstva preko stranice metikameberi.com i tako podržati Metija koji trenutno živi od prodaje svog romana. Meti namerava da upiše fakultet i želi da postane socijalni radnik kako bi pomagao deci na ulici. “Mislim da ljudi generalno nisu svesni koliko napuštene dece postoji, i koliko bi im značila bilo kakva vrsta pomoći. Ne samo materijalna, dovoljan je i osmeh i topla reč. Osećaj da neko misli na njih.”, kaže Meti Kamberi a razgovor sa njim čućemo danas u Kontroli leta.\nIntervju sa Metijem Kamberijem\nZadužbina Milana Mladenovića i ove godine dodeljuje nagradu za delo od izuzetne muzičke vrednosti sa prostora bivše Jugoslavije, o čemu će odlučiti žiri poznatih muzičara: Darko Rundek, Srđan Gojković Gile iz Električnog orgazma i Mirela Priselac Remi iz grupe Elemental. Ovu nagradu su dodelili prvi put prošle godine bendu Artan Lili, a ove godine je konkurs otvoren od 1. do 30 . juna. Dodela nagrade će se održati na dan rođenja Milana Mladenovića 21. septembra. Sve detalje oko prijave na konkurs možete naći na sajtu www.milanmladenovic.com.\nMuzika: Cmok "Zajedno", Ida Prester "Dodir", HEADONEAST "Kako da ne vidim", EKV "Ljudi iz gradova".


IV IPA Komponenta\nOrganizacija > Regionalni stambeni program\nSAOPŠTENJE: Održana završna konferencija projekta „Saradnja između Zavoda za zapošljavanje Crne Gore i centara za socijalni rad“\nDatum objave: 20.09.2017 14:07 | Autor: mrss\nDana 20.09.2017.godine u Hotelu „Ramada“ u Podgorici održana je završna konferencija projekta „Saradnja između Zavoda za zapošljavanje Crne Gore i centara za socijalni rad“ koji se realizuje u okviru Operativnog programa “Razvoj ljudskih resursa 2012-2013”, a finansira iz instrumenta za pretpristupnu pomoć (IPA).\nU svom uvodnom izlaganju ministar rada i socijalnog staranja, Kemal Purišić je podsjetio da je glavni cilj projekta unaprijeđenje saradnje između Zavoda za zapošljavanje Crne Gore i centara za socijalni rad kako bi se radno sposobnim korisnicima materijalnog obezbjeđenja porodice pružile kvalitetnije usluge. Primjena novih metoda rada između Zavoda za zapošljavanje i centara za socijalni rad, koje podrazumijevaju formiranje multidisciplinarnih timova, predstavlja jednu vrstu personalizovanja pristupa osjetljivim ciljnim grupama. Na taj način će se povećati zaposlenost i unaprijediti socijalna integracija ciljnih grupa.\nPored ministra Purišića, uvodno izlaganje na konferenciji imao je i šef sekotra za saradnju Delegacije Evropske unije u Crnoj Gori, gospodin Hermann Spitz.\nO projektu i postignutim rezultatima su govorili Ljiljana Simović, generalna direktorica Direktorata za evropske integracije i EU fondove, Goran Kuševija generalni direktor Direktorata za socijalno staranje i dječju zaštitu, Suljo Mustafić, direktor Zavoda za zapošljavanje Crne Gore i Iva Vujović, samostalna savjetnica u direktoratu za finansiranje i ugivaranje sredstava EU pomoći (CFCU). Tokom ovog dijela konferencije govornici su se osvrnuli na značaj Operativnog programa “Razvoj ljudskih resursa 2012-2013”, kako u ovom trenutku tako i za IPA II finansijsku perspektivu. Takođe, predstavnici korisničkih institucija projekta su, sa aspekata institucija koje predstavljaju, govorili o značaju samog projekta za zaposlene u ovim insitucijama i o značaju za ciljnu grupu koja će primjenom novih metoda rada biti u mogućnosti da uz podršku službi rješavaju probleme, da se osnaže i razviju sposobnosti za aktivno prevazilaženje nepovoljne socijalne situacije.\nRobert Babič, direktor projekta WYG International, Vanja Hazl, voditeljka projekta i ključna ekspertkinja 1, i Tatjana Tihomirović, ključna ekspertkinja 2 su detaljno predstavili aktivnosti i rezultate projekta i dali preporuke za naredni period.\nKonferenciji su prisustvovali predstavnici Delegacije EU u Crnoj Gori, predstavnici Ministarstva rada i socijalnog staranja, Zavoda za zapošljavanje i područnih jedinica, centara za socijalni rad, Ministarstva evropskih poslova i Ministarstva finansija.\nMinistar rada i socijalnog staranja Kemal Purišić - OBRAĆANJE - VIDEO\nŠef sektora za saradnju Delegacije EU u Crnoj Gori Hermann Spitz - OBRAĆANJE - VIDEO\nZavršna konferencija projekta Saradnja između ZZZCG i centara za socijalni rad - KADROVI - VIDEO


Sajam zapošljavanja u Smederevu | iNfo026.com\nNaslovna Vesti Privreda Sajam zapošljavanja u Smederevu\n„Mislim da ovakve manifestacije doprinose kvalitetnijem zapošljavanju ljudi, uz svu zahvalnost poslodavcima koji u teškim vremenima opstaju i posebno poštovanje prema onimakoji zapošljavaju nove radnike. Nadam se da će sličnih manifestacija biti više, a Grad Smederevo pokušava da pomogne postojećim poslodavcima, ali i da privuče nove investitore kako bi broj nezaposlenih smanjili na razumnu meru“, naglasio je Nedeljković otvarajući Sajam zapošljavanja.\n„Ukoliko u narednih šest meseci bude uposleno 20 odsto danas pozvanih, Sajam će biti uspešan. Prošle godine je na ovakav način u Smederevu, Velikoj Plani i Smederevskoj Palanci, uposleno oko 300 osoba sa evidencije nezaposlenih i to je jedan od načina u borbi protiv nezaposlenosti“, poručila je Dobrić.\nPrethodni tekstAfera Sartid: Kolesar pušten iz pritvora\nSledeći tekstRadnik obezbeđenja iz banke ukrao 100 čekova


Dan online - Politika: Zaustaviti funkcionersku kampanju, srediti birački spisak - 2021-03-03\nPolitika PARLAMENTARNA SKUPŠTINA OEBS-A RAZMATRALA KONAČAN IZVJEŠTAJ O CRNOGORSKIM IZBORIMA\nSa jedne od sjednica PS OEBS-a Zaustaviti funkcionersku kampanju, srediti birački spisak Prema navodima iz izvještaja, izbori su sprovedeni transparentno i efikasno, mada je rasprostranjena zloupotreba funkcija i državnih resursa donijela vidljivu prednost partijama na vlasti\nUključivanje istaknutih zvaničnika u kampanju zamagljuje granicu između države i vladajuće stranke, što je pitanje koje treba riješiti u narednom periodu, kao i pitanje kvaliteta evidencije birača, navodi se u izvještaju Parlamentarne skupštine Organizacije za evropsku bezbjednost i saradnju (PS OEBS) o crnogorskim izborima. Taj izvještaj razmatran je nedavno (tačnije 26. februara), na sjednici PS OEBS, uz zaključak da pravni okvir generalno omogućava održavanje demokratskih izbora, ali ga treba poboljšati. Prema navodima iz izvještaja, parlamentarni izbori sprovedeni su transparentno i efikasno, mada je rasprostranjena zloupotreba funkcija i državnih resursa donijela vidljivu prednost partijama na vlasti. Pritom su, kako se navodi, sami izbori održani u pozadini intenzivno polarizovane rasprave povodom pitanja crkvenog i nacionalnog identiteta.\nPojašnjava se da je posmatračka misija bila zajednički poduhvat Parlamentarne skupštine OEBS-a i OEBS-ove Kancelarije za demokratske institucije i ljudska prava (ODIHR). Zaključeno je kako su izbori bili konkurentni, mada je vladajuća stranka neopravdano profitirala kroz razne oblike zloupotrebe funkcija i državnih resursa, uz dominantno izvještavanje u medijima o njenim aktivnostima.\n– Predsjednik države i drugi istaknuti zvaničnici su bili uveliko uključeni u kampanju, zamagljujući granicu između države i vladajuće stranke – ističe se u izvještaju koji je potpisala potpredsjednica PS OEBS-a Margareta Cederfelt, koja je bila specijalni koordinator i vođa kratkoročne OEBS-ove posmatračke misije.\nPrema njenom sudu, ovo je bila teška kampanja, ali vladajuća stranka imala je koristi od neujednačenih uslova.\n– Uticaj virusa korona na kampanju bio je nesumnjivo jak, ali, uprkos tome, glavno mjesto u debatama imale su diskusuje vezane za crkveni i nacionalni identitet – kazala je Cederfelt.\nIstakla je da pravni okvir generalno omogućava održavanje demokratskih izbora, ali ga treba poboljšati, kao i riješiti pitanje zakonskih praznina jer neke nejasnoće potkopavaju pravnu sigurnost i olakšavaju zaobilaženje pravila.\n– Izborni dan je bio uredan, a postupak je uglavnom bio transparentan i dobro vođen, mada zdravstveni protokoli nisu sprovođeni dosledno. Kampanja je bila mirna uprkos čestim sukobljenim tonovima – navedeno je u izvještaju.\nIstaknuto je i da su izbori održani usred zabrinutosti zbog neujednačenog poštovanja Ustava, posebno što su uvedene zabrane javnih okupljanja i političkih skupova, bez proglašenja vanrednog stanja od parlamenta.\n– Od poslednjih izbora bilo je krivičnih postupaka i hapšenja nekoliko poslanika iako im poslanički imunitet nije ukinut, što je suprotno i nacionalnom zakonodavstvu i međunarodnim standardima – navodi se u izvještaju PS OEBS-a.\nBiraju novog šefa Misije\nMinistar vanjskih poslova Đorđe Radulović razgovarao je onlajn sa novoimenovanom generalnom sekretarkom Organizacije za evropsku bezbjednost i saradnju (OEBS) Helgom Šmid ističući da je ova organizacija svojevrstan most između Istoka i Zapada. Šmid je naglasila da OEBS podržava svaki proces usmjeren ka pomirenju, izgradnji povjerenja i daljem jačanju regionalne saradnje.\n– OEBS preduzima sve aktivnosti u pravcu imenovanja šefa Misije u Crnoj Gori radi daljih zajedničkih aktivnosti i komunikacije – istakla je Šmid.\nNa sastanku je bilo riječi o potrebi jačanja saradnje u pogledu rodne ravnopravnosti, borbe protiv organizovanog kriminala i nasilja nad ženama, te ekonomskog oporavka od posljedica pandemije, kao jednog od gorućih pitanja na globalnom nivou.


Procedure važnije od koristi | Evropa | DW | 14.07.2017\nBosna i Hercegovina nije potpisala ugovor o pristupanju Transportnoj zajednici Zapadnog Balkana zbog insistiranja Republike Srpske na utvrđenim procedurama odlučivanja u toj zemlji. Štetu snose i država i entiteti.\nCilj Transportne zajednice je formiranje jedinstvenog tržišta transportne infrastrukture, kopnenog, rečnog i pomorskog saobraćaja između država zapadnog Balkana i Evropske unije. Ugovor o formiranju te zajednice potpisale su u Trstu Srbija, Crna Gora, Albanija, Makedonija i Kosovo. Zbog uslovljavanja iz Republike Srpske, Bosna i Hercegovina nije potpisala taj Ugovor. Predsedavajući Savetu ministara BiH Denis Zvizdić kaže da se, uprkos blokadama iz RS, još uvek radi na tome da BiH postane deo Transportne zajednice zapadnog Balkana. On je uslovljavanje iz Banjaluke ocenio kao „nerazumno“. Savet ministara i Vlada Federacije BiH odbile su uslove RS.\nRepublika Srpska tražila je promenu teksta osnovnog ugovora insistirajući na procedurama koje su možda uobičajene za komplikovane bosanskohercegovačke prilike, ali ne i za evropske. „RS nije protiv da se usaglasi ta Transportna asocijacija, ali odluke regionalnog i evropskog karaktera koje izlaze iz BiH, moraju da budu provedene kroz proceduru Mehanizma koordinacije“, rekao je predsednik RS Milorad Dodik objašnjavajući na čemu insistira taj bosanskohercegovački entitet. Republika Srpska je, između ostalog, tražila da gledišta države BiH u okviru Transportne zajednice jugoistočne Evrope naizmenično i „po sistemu rotacije“ zastupaju tri ministarstva, državno i dva entitetska. Iz Evropske komisije poručeno je da se tekst ugovora ne može menjati i da su uslovi jednaki za sve države.\nOdluke na štetu sugrađana\nNovinar „BH radija 1“ Amir Sužanj za DW kaže da je onemogućavanje pristupa transportnoj zajednici zapadnog Balkana samo jedna u nizu aktivnosti kojima vlasti RS opstruira evropski put BiH. „Teško je racionalno, ekonomski, matematički objasniti zašto su uslovi za pristupanje transportnoj zajednici koji su prihvatljivi svim drugim balkanskim vladama, pre svega Srbiji, neprihvatljivi Vladi RS. Nemoguće je prihvatiti argumente da je RS zbog nečega na gubitku u jednom velikom projektu koji ekonomisti ocenjuju kao ekonomski potpuno utemeljen“, kaže Sužanj. On smatra da je iza celog tog slučaja nastojanje vladajućih krugova u RS da onemoguće BiH da iskoristi beneficije u pretpristupnom periodu.\nSporazum o Transportnoj zajednici potpisale su sve zemlje Zapadnog Balkana osim Bosne i Hercegovine\n„Navodni pristanak za pristupanje transportnoj zajednici uz određene uslove zaista se čini kao providan politički cilj opstrukcije ovog dela evropskih nastojanja. Uostalom, i ranije smo beležili slučajeve da Vlada RS, čak i na sopstvenu štetu, ili da budemo precizniji, na štetu građana tog entiteta, odbija da prihvati određene projekte i dokumente, tvrdeći da se time oduzimaju nadležnosti entiteta. Tako su poljoprivrednici u Republici Srpskoj ostali bez desetina miliona evra iz pretpristupnih fondova EU uz obrazloženje entitetske vlasti da ne može da prihvati strategije na državnom nivou, da se ne može dozvoliti prenos nadležnosti ili da ne prihvata sredstva kojima se ’jačaju državne institucije’. Ovaj slučaj ne može se shvatiti nikako drugačije nego kao kontinuirani nastavak vladajuće strukture u Republici Srpskoj da po svaku cenu blokira institucije na državnom nivou i obesmisli njihovo postojanje, kako bi BiH prikazala kao nefunkcionalnu i nemoguću državu“, ističe Sužanj.\nOpstrukcije zbog očuvanja pozicija\nNaš sagovornik upozorava da je blokada pristupa Transportnoj zajednici zapadnog Balkana samo jedna, najvidljivija dimenzija opstrukcija evropskog puta BiH. „Kad je reč o drugim evropskim uslovima, pogotovo onim u domenu vladavine prava i borbe protiv korupcije, opstrucije su mnogo šire i stižu i iz drugih političkih centara, pa i od onih dežurnih patriota u Sarajevu, koji se svaki danom zaklinju u patriotizam i BiH. To samo pokazuje da su političke strukture, izrazito selektivno, spremne da ugroze sve reformske procese u zemlji bez obzira na cenu ako im to u nekom trenutku ne odgovara i ako ocene da bi time bile ugrožene njihove pozicije“, dodaje Sužanj.\nMinistar spoljne trgovine i ekonomskih odnosa BiH Mirko Šarović kaže da će zbog opstrukcija iz RS Bosna i Hercegovina izgubiti 90 miliona konvertibilnih maraka grant-sredstava za tri deonice koridora Vc koje finansira Evropska investiciona banka. „Radi se o dva projekta u Federaciji BiH i jednom u RS, te o grant-sredstvima za rekonstrukciju Luke Brčko“, rekao je Šarović. On je upozorio da takav „rad protiv sopstvenog interesa“ mora da bude okončan.\nEvropska i regionalna integracija\nEkonomski analitičar iz Tuzle Admir Čavalić kaže da je blokada potpisivanja Ugovora o ulasku BiH u Transportnu zajednicu prevashodno političke prirode. „Čitava priča svodi se na to da se zbog, u ovom slučaju zaista banalnih procedura i pitanja nadležnosti, otvoreno zaustavlja potencijal razvoja železničkog sektora, ali i realizacije niza drugih investicija. Ono što je bitno napomenuti jeste da se te investicije i projekti vežu za pitanje unapređenja domaće putne infrastrukture, što shodno rezultatima brojnih istraživanja, predstavlja jedan od osnovnih problema bosanskohercegovačke ekonomije. Naime, bez kvalitetne infrastrukturne osnove, za zemlju je nemoguće da ostvari značajnije stope rasta domaće ekonomije“, kaže Čavalić za DW.\nŠtetu od ove i drugih blokada na evropskom putu BiH osetiće domaća privreda odnosno građani BiH, a time i građani RS. „Na žalost, ovo je još jedan u nizu slučajeva kada se politika stavlja ispred ekonomije, iako smo svedoci možda najneizvesnijeg perioda po pitanju stabilnosti domaćih budžeta, kontrole inostranog i domaćeg duga, itd. Na kraju, budućnost ekonomije u BiH zavisi od uspeha evropske, ali i regionalne integracije i saradnje. Zbog toga je apsurdno da odluke tog tipa mogu da blokiraju takve procese“, zaključuje Čavalić.\nNema razloga za preterano zadovoljstvo\nPredstavnici zemlja-članica EU ponovo su na samitu u Trstu prevideli stvarne probleme Zapadnog Balkana. Ako EU ne želi da izgubi svoju privlačnu snagu, ona onda mora drugačije da se postavi, smatra Adelhaid Fajlke. (13.07.2017)\nKljučne reči Transportna zajednica, Bosna i Hercegovina, BiH, Republika Srpska, RS, Srbija, Evropa, Evropska unija, EU\nTrajni link https://p.dw.com/p/2gVkD\nRepublika Srpska i Srbija nedavno su usvojili iste Zakone o očuvanju jezika srpskog naroda i ćiriličnog pisma. Da li je to favorizovanje nematerijalog kulturnog nasleđa ili vrsta političke represije?\nŠmit i Eskobar na Balkanu: ima neka tajna veza? 08.09.2021


Lideri G7 održavaju samit u Nemačkoj\nLideri G7 u Nemačkoj\nAmerički predsednik Barak Obama i nemačka kancelarka Angela Merkel kažu da bi sankcije protiv Rusije trebalo da budu ublažene samo ukoliko Moskva u potpunosti implementira prekid vatre u istočnoj Ukrajini i okonča sukobe izmedju proruskih pobunjenika i snaga iz Kijeva.\nAmerički predsednik i nemačka kancelarka su se sastali pred samit G7 u bavarskim Alpima.\nVeć drugu godinu za redom lideri se sastaju bez ruskog predsednika Vladimira Putina, jer je Moskva isključena nakon aneksije Krima.\nBela kuća je saopštila da su se predsednik Obama i kancelarka Merkel složili da bi dužina sankcija trebalo "jasno da bude vezana" za poštovanje prekida vatre od strane Moskve i "poštovanje ukrajinskog suvereniteta".\nKancelarka Merkel je za državnu mrežu ARD izjavila da bi Moskva trebalo da bude držana van "zajednicckih vrednosti" G7 zbog svojih akcija u Ukrajini. "U ovom momentu postoji barijera i ne vidim zbilja način da ona bude prevazidjena", istakla je Angela Merkel.


Sajt Ministarstva građevinarstva i na romskom jeziku - Minority News\nMinistarstvo građevinarstva, saobraćaja i infrastrukture Vlade Republike Srbije saopštilo je da je 12. maja počeo sa radom sajt ovog ministarstva na romskom jeziku, gde pripadnici romske populacije na svom jeziku mogu da prate najvažnije vesti iz tog resora.\nSajt Ministarstva na romskom jeziku, koji je pokrenut na inicijativu potpredsednice Vlade Srbije Zorane Mihajlović, jedinstven je na Balkanu i prvi put se veb-prezentacija jedne državne institucije prevodi na ovaj jezik.\nMihajlović, koja je na čelu Koordinacionog tela za praćenje realizacije Strategije za socijalno uključivanje Roma i Romkinja, pozvala je i ostala ministarstva da deo sadržaja na svojim sajtovima koji su relevantni za romsku zajednicu i uključivanje u društvo prevedu na njihov jezik.\nRomi imaju svoju državu, to je Srbija. Vlada čini mnogo na integrisanju romske zajednice u društvo. Sve mere koje država sprovodi, a tiču se boljih uslova u oblasti zapošljavanja, obrazovanja, zdravlja i stanovanja pripadnika romske nacionalnosti, biće prevedene na romski jezik, istakla je ona.\nPrema njenim rečima, pored ovog sajta u toku je i izrada višejezične veb-platforme Koordinacionog tela za praćenje realizacije Strategije za socijalno uključivanje Roma i Romkinja.\nPrevod veb-sajta na romski jezik, osim što predstavlja iskorak u komunikaciji i boljem razumevanju, ima za cilj i smanjivanje predrasuda i potpunu integraciju naših sugrađana romske nacionalnosti u društvo, objasnila je Mihajlović.\nMenadžer ovog projekta je profesor Ljuan Koka iz Centra za edukaciju Roma i etničkih zajednica, koji radi i na projektu Uvođenja romskog jezika sa elementima nacionalne kulture u osnovne škole u Srbiji.\nOznake:\tministarstvo građevinarstva, Romi, romski jezik, Zorana Mihajlović


“Prisustvujemo realnoj opasnosti raspada BiH” – SodaLIVE.ba | Lukavački info portal\n“Prisustvujemo realnoj opasnosti raspada BiH”\nSenad Pećanin, urednik magazina Dani gostovao je danas u emisiji Aleksandra Stankovića, “Nedjeljom u dva”. Između ostalog Pećanin je govorio o islamskom fundamentalizmu u Bosni i Hercegovini, u emisiji su prikazane ekskluzivne snimke vehabija iz Gornje Maoče, a Pećanin je govorio i o tome kako MIorada Dodika smatra glavnim razaračem politike u BiH.\nU emisiji je prikazan ekskluzivi snimak razgovora s bivšim vođom vehabija u BiH, Enesoim Mujkanović koji je između ostalog kazao kako je dužnost svakog muslimana da se povuče u neko zabačeno mjesto i očuva svoju porodicu od vanjskog svijeta. On je također istakao kako su muslimani poniženi jer ne slijede Allahovu volju, te je pozvao sve muslimane da se vrate na Allahov put.\nSenad Pećanin je istakao kako je život u mjestima poput Gornje Maoče veoma opasan s obzirom da se tu škola izvodi po posebnom planu i programu.\nIzmeđu ostalog Pećanin je javno progovorio i o tome kako su četvorica vehabija planirala da ga ubiju zbog čega mu je savjetovano da sa porodicom na godinu dana napusti BiH.\nPećanin je u emisiji “Nedjeljom u dva” govorio i o trenutnoj političkoj situaciji u BiH kazavši kako MIlorada Dodika smatra glavnim razaračem politike u Bosni i Hercegovini. On je istakao da se trenutno u BiH provodi nastavak politike Slobodana Miloševića.\n“Mislim da prisustvujemo realnoj opasnosti raspada BiH. Vidim scenarij u kojemu bi dio mogao biti prikrpljen Srbiji, a ostatak na granici s Evropskom unijom vjerski radikaliziran”, rekao je Pećanin dodajući da Beograd predstavlja opasnost u regiji, dodao kako Srbija, a ni BiH nisu potpisale Rezoluciju o Srebrenici zbog veta kojeg je uložila RS, te pokazao dokumente koji svjedoče o tome da je Ratko Mladić bio na platnom spisku Jugoslavije, odnosno da zločine nije radio samo u ime RS.


Ustavni sud RS o vetu Bošnjaka na odbacivanje Rezolucije o poštovanju žrtava fašističkih režima\nNa sjednici Zajedničke komisije Narodne skupštine Republike Srpske (RS) i Vijeća naroda RS u ponedjeljak nije bilo podrške za veto Kluba Bošnjaka u Vijeću naroda na zaključke Parlamenta RS o Rezoluciji o poštovanju žrtava fašističkih režima i pokreta, usvojenoj 20. maja u Predstavničkom domu Parlamentarne skupštine Bosne i Hercegovine (BiH).\n“Nije bilo posebne rasprave i otišlo je u daljnju proceduru pred Ustavni sud Republike Srpske”, potvrdio je za Radio Slobodna Evropa potpredsjednik Vijeća naroda RS iz reda Bošnjaka Mihnet Okić.\nNarodna skupština Republike Srpske 1. juna na posebnoj sjednici, bez prisustva opozicionih stranaka i Koalicije “Zajedno za BiH” odbacila je Rezoluciju, te usvojila i 20 zaključaka u kojima se konstatuje da je Predstavnički dom Parlamentarne skupštine BiH usvajanjem Rezolucije pristupio ''sramnom prekrajanju istorijskih činjenica i pridružio se revizionističkim snagama''.\nParlament RS odbacio Rezoluciju o poštivanju žrtava fašističkog režima\nU zaključcima se između ostalog kaže i da je “revizionizam navođenje Bošnjaka kao stradalnika u Drugom svjetskom ratu, koji kao nacija nisu ni postojali”.\nKlub Bošnjaka u Vijeću naroda RS 11. juna pokrenuo je postupak zaštite vitalnog nacionalnog interesa Bošnjaka na zaključke Narodne skupštine zbog toga što se "u zaključcima NSRS usvojenim na sjednici održanoj 1. juna, vrijeđa nacionalni identitet Bošnjaka kao i država Bosna i Hercegovina".


Lovište „Homolje“ bogato raznovrsnom divljači – RADIO TELEVIZIJA BOR\nLovište „Homolje“ bogato raznovrsnom divljači\nŽAGUBICA, HOMOLJE – Lovište „Homolje“ je pretežno brdsko-planinskog tipa, a ravničarski deo skoncetrisan je na područje reke Mlave. Jedno je od retkih lovišta u Srbiji, gde apsolutno sve životinjske vrste koje egzistiraju u srednjoj Evropi žive i ovde. Bukvalno, od prepelice, jarebice, fazana, zeca do gorskog jelena, divokoze, risa, vuka, medveda… Praktično jedan zaokruženi sistem biljaka i životinja u netaknutoj i nezagađenoj prirodi Homolja.\nKontinuirana kontrola, nega i zaštita divljači u lovištu „Homolje“, posebno kada je reč o krupnoj lovini uvrstili su ovo područje na mapu međunarodnih lovnih celina. Lovcima iz inostranstva najzanimljivi je lov na homoljskog vuka.\n„Za jednu malu Žagubicu da bude pozicionirana u samom vrhu evropske turističke ponude, kada je reč o lovu na vuka, je od velikog značaja, a i priznanja za ljude koji brinu o lovištu i divljači. Mi se praktično na ovom tržištu takmičimo sa Bugarskom, Rumunijom i Rusijom, koje su lovno-turističke velesile“, naglasio je Branislav Živković, predsednik Lovačkog udruženja „Jovan Šerbanović“ u Žagubici.\nMinistarstvo poljoprivrede, šumarstva i vodoprivrede je okončalo proceduru za dodelu lovišta Homolje na gazdovanje u narednoj deceniji. Ono je ponovo dodeljeno Lovačkom udruženju „Jovan Šerbanović“ u Žagubici. Prema rečima odgovornih u ovom udruženju, to je samo potvrda da su uloženi rad, trud i finansije u prethodnom periodu dali dobre rezultate i da je država prepoznala žagubičke lovce kao partnere.\nTags: divljac, jovan šerbanović, lov na vuka, lovište "Homolje", Žagubica\nPrevious Predsednik Vučić otvorio pogon „Jumka“ u Rudnoj Glavi\nNext Do kraja godine značajno veće prosečne plate u Ziđinu


pink.rs | ŠTA JE SVE RADIO CRKVENI VELIKODOSTOJNIK: Grigoriju puko biznis, dugove ostavio crkvi?!\nŠTA JE SVE RADIO CRKVENI VELIKODOSTOJNIK: Grigoriju puko biznis, dugove ostavio crkvi?!\nMutno Vladika, kojeg je Đilasov kum Mlađan Đorđević hteo da progura za patrijarha, iza sebe ima finansijske afere. Kredite koje je podizao otplaćivala je SPC\nIzvor: Kurir, Foto: Printscreen YouTube/Televizija Hram\nVladika Grigorije, kojeg je siva eminencija Saveza za Srbiju Mlađan Đorđević pokušavao da postavi za patrijarha Srpske pravoslavne crkve, stavio je svojevremeno ogromno crkveno imanje pod hipoteku da bi digao kredit. Taj dug je SPC morala da otplati.\nIako je tako obezbedio milione evra, njegov biznis sa hotelijerstvom, poljoprivredom i proizvodnjom vina nije uspeo, a troškovi su ostali i nakon njegovog odlaska sa čela zahumsko-hercegovačke eparhije, saznaje Kurir od dobro obaveštenog izvora.\n- Posao nije bio rentabilan, a dugovi od kredita su ostali. To je patrijaršija uzela na sebe da izmiri. Grigorije je tada baratao sa ogromnim novcem, a u poslovanju mu je dosta pomagao Mlađan Đorđević, kum Dragana Đilasa i u to vreme savetnik predsednika Srbije Borisa Tadića. Pošto je otkriveno da je za vreme službovanja u zahumsko-hercegovačkoj eparhiji napravio brojne sumnjive poslove s finansijama, Grigorije je prebačen u Frankfurt - priča naš izvor.\nOvo, međutim, nije jedini "greh" vladike Grigorija. Verski analitičar Željko Injac kaže da je Grigorije pokušao da destabilizuje celu Srpsku pravoslavnu crkvu, i to ponovo uz pomoć Đorđevića.\nPropao udar na Crkvu\n- Grigorije je pokušao da se ustoliči u mitropoliju dabrobosansku, koja ima veoma veliki istorijski i politički značaj. Bilo je mnogo spekulacija o tome da srpska crkva treba da se transformiše na više mitropolija kako bi mogla lakše da se kontroliše i dovede do potpune dencentralizacije i raspada. To je lobirala upravo ekipa oko Mlađana Đorđevića. Sve se to radilo po ugledu na Amfilohijevo proglašenje arhiepiskopije crnogorsko-primorske. Tu opasnost, koja je mogla da odvede do potpunog rasturanja SPC, prepoznao je patrijarh Irinej, te je i to bio jedan od razloga da se Grigorije prebaci u Nemačku - kaže Injac.\nPalo i ribanje\nPropustio šansu da se urazumi\nZbog svih ovih postupaka vladiki Grigoriju je bilo zaprećeno da će protiv njega biti pokrenuti postupci, kaže verski analitičar Željko Injac. - Pored toga, Crkva ima još jedan metod koji je iznad zakonodavnog, a to je pokušaj da se član Crkve urazumi, tako je Grigoriju data šansa. Mada ja ne vidim da se on išta promenio - kaže Injac.


I Šumaher kažnjen - F1, Auto Moto\nHotSport»Auto Moto»F1»I Šumaher kažnjen\nI Šumaher kažnjen\n| 2012-09-24T11:50:33+02:00\t24. sep 2012. 11:50|0 komentara\nNa predstojećoj trci u Japanu Mihael Šumaher će biti kažnjen sa deset pozicija unazad na startu, obzirom da su ga stjuarti na stazi Marina Bej u Singapuru kaznili zbog uletanja u bolid Toro Roso tima u kome je sedeo Žan Erik Vernje. Sve je izgledalo prilično dramatično, a desilo se odmah posle restarta kada je sejfti kar izašao sa staze i kada su i gume i kočnice bile hladnije nego što je trebalo.\nŠumaher nije dobro procenio silu kočenja u krivini 14 kada je uleteo u francuza, ostavivši članove svog tima u čudu a Vernjea definitivno bez bodova. Posle trke, sedmostruki šampion je za incident okrivio tehničku stranu bolida… „Vozač (Šumaher) je priznao da je do kolizije došlo njegovom greškom zbog loše procene prianjanja ohlađenih guma posle restarta.\nKazna mu se izriče i u obzir se uzima da mu je ovo druga greška u sezoni (posle sličnog incidenta kada je udario u bolid Bruna Sene u Španiji)“ piše u izveštaju FIAe.“\nTAGOVI: Formula 1, Mihael Šumaher\nPlasmanom u Ligu Evrope crveno-beli bi kući odneli pozamašnu sumu novca.


Neka bude borba neprestana – Nebojša Vukanović info blog\nDanas počinje sa radom novi, 10-ti saziv Narodne skupštine Republike Srpske. Umjesto da bude najvažnija institucija koja štiti Ustav, narod,instirucije i državu, ona je nažalost već pdavno urušena i ponižena, pretvorena u mehanizam vlasti za legalizaciju zloupotreba, nasilja, svakodnevnih kršenja zakona koje donose. Činjenica da je prije polaganja svečane zakletve i prve konstitutivne sjednice veća grupa poslanika promijenila stranu, stranke i prešla na drugu stranu, izdavaši narod i glasače koji su im dali povjerenje, govori da se nažalost Narodna skupština pretvorila u Klub svingera i javnu kuću. Imajući u vidu da su stranu promijenili iz interesa, funkcija a ne iz ubjeđenja, slobodno se mogu nazvati političkim prostitutkama.\nIzbori nisu bili slobodni, fer i demokratski, građani nisu imali slobodu izbora, pa izabrana vlast, koja je funkcije dobila prijetnjama, ucjenama, kupovinom i pritiscima, nema potreban legitimitet.\nSituacija jeste teška, ali opozicija treba da se ustane iz pepela, okrene list i počne novu borbu sa novim ljudima protiv nakaradnog sistema. Neka bude što biti mora, neka bude borba neprestana, i kao što je Zvezda dobila Liverpul, i opozicija bi mogla dobiti režim ukoliko se bude istinski borila bez kalkulacija i kompromisa.\nborba SZP Skupština


Vulin: Ostavka Haradinaja farsa - Studio B\nBeograd 15°C u 02:00\nVulin: Ostavka Haradinaja farsa\nVulin: Ostavka Haradinaja farsa Tanjug\nHronikaHronika Pocetna 22. 07. 2019. 10:14:57\nOn objašnjava da je u pitanju igra „za unutrašnju upotrebu“, da nije prvi put da Haradinaj odlazi u Hag i da se vraća kao heroj, a da svi svedoci budu ubijeni.\n„Nadam se da je neko od svedoka pretekao i da će ga ovaj put sačuvati. Do sada su ubili desetine ljudi koji su svedočili protiv Ramuša Haradinaja. Bojim se da je nešto drugo u pitanju, da je sve ovo farsa i način da se dijalog odloži, da se prekine, ali da se stavi teret na Srbiju“, rekao je Vulin za televiziju Pink.\nDodaje da Haradinaj odlazi da jača svoju poziciju, da se posle izbora vrati kao apsolutni pobednik, te podseća da se na taj način već dva puta vraćao iz Haga.\n„Nije problem da Haradinaj dođe iz Haga i da postane premijer, ali je strašan problem da general Lazarević živi u Nišu, da pukovnik Šljivančanin i general Ojdanić budu živi. Šiptari koji su bili u Haškom tribunalu postaju premijeri, ministri, predsednici i to je normalno“, naglasio je Vulin.\nNapominje da je plan zapadanih zemalja bio da pre 2012. godine Kosovo bude priznata država, da se Srbija u potpunosti ukloni sa prostora KiM.\n„Kada smo 2012. godine počeli da dolazimo u Brisel na pregovore to nam je jasno predočeno. Od nas se samo tražilo da sprovedemo ono što je potpisao Borko Stefanović, Vuk Jeremić i ono što je dogovorio Boris Tadić“, istakao je on.\nDodaje da su se dolaskom Aleksandra Vučića stvari promenile, a da je ovo još jedan pritisak na Srbiju i Vučića i da traže ono što ne mogu da dobiju.\n„Krajnji cilj je da nema Srba na KiM. Međutim, uspešni smo u tome da ih sačuvamo, da ih osnažimo, da ne dozvolimo da se oni pomere. Vodimo računa o njihovoj bezbednosti, zdravstvu, obrazovanju, zatim u ekonomskom smislu. Vlada Srbije isplati oko 40.000 raznih davanja na KiM od plata do socijalne pomoći“, naveo je on.\nPodseća na izjavu predsednika države da Srbija neće dozvoliti ponavljanje akcije „Oluja“ i pogrom iz 2004. godine, ali da će učiniti sve da se sačuva mir i stabilnost.\n„Srbima je cilj mir i stabilnost, Šiptarima nije i oni hoće sukob u kome će ih NATO ponovo zaštititi. Oni samo to traže, na nama je da to izbegnemo“, zaključio je ministar.\nOne Response to “Vulin: Ostavka Haradinaja farsa”\nјул 22, 2019 у 5:02 pm\nMalo sam dezorijentisan izjavom Gospidina Vulina. Sta mi hocemo da uradi doticni Gospodin Haradinaj ili sta bi odgovaralo nama u Srbiji\nVesić: Ðilasova jedina politika – linč protivnika i haos\nPetrović: Bastać godinama zloupotrebljava funkciju\nZaev nije podneo ostavku


Skrinšot iz kancelarije tužioca okruga Middlesex\nNije lepo lagati i svi mi bi trebalo da poštujemo jedni druge i budemo međusobno iskreni, ali povremeno neko izvede tako složenu i dobru laž, da nam nema druge nego da mu se poklonimo i čestitamo mu. Setimo se svi kako je Ana Delvej prevarila ceo Njujork, onog ogromnog sranja od Fyre Festivala, ili one neverovatne prevare na Tinderu. Eto, pomenuli smo nekoliko najčuvenijih prevara koje su se desile u poslednje vreme. Ovaj čovek koji je pokušao da lažira povredu na poslu, nažalost nije na toj listi.\nPrethodne nedelje, vlasti Nju Džerzija objavile su snimak sigurnosne kamere na kom je, kako tvrde, čovek koji se namerno okliznuo na ledu kako bi dobio odštetu. Ali nije, jer je očigledno trebalo malo više da se potrudi.\nTaj čovek je pedesetsedmogodišnji Aleksander Goldinski, koji je prošle jeseni radio kao podugovarač u firmi Woodbridge company. On se navodno gadno povredio kada se okliznuo na parče leda koje je otpalo iz mašine za vodu, izvestio je My Central Jersey. No, snimak koji je nadavno objavljen, jasno pokazuje da on namerno baca kockice leda po podu pre nego što je skupio hrabrost i nežno se stropoštao na pod.\nKako su saopštili iz policije, Goldinski je posle ovog pada otišao u bolnicu i popunio obrazac gde prijavljuje povredu na radu. Prošlog mesca je uhapšen i tereti se optužbama za prevaru.\n"Istraga je pokazala da je Goldinski namerno bacao led po podu kafeterije na svom poslu, namestio se kao da je pao i čekao da ga neko vidi," navodi se u saopštenju nadležnih organa.\nMimo ovih zvaničnih optužbi, ovaj lik bi stvarno trebalo da se stidi ako je ovo njegov najbolji pokušaj lažiranja da se okliznuo i pao. Ukoliko si već rešio da uradiš tako nešto, neka bude spektakularno. Imaj bar malo ponosa prema onome što radiš, čoveče.\nTagged:posaovestipádLažPrevaraNju Džerzislip and fallosiguranje


Samuel Krost: Selena mi nije devojka, neko me je hakovao! - Famoza.net\n12/08/2016 12/08/2016 Vladimir (Famoza.net) 406368 Commentshttps%3A%2F%2Fwww.famoza.net%2Fsamuel-krost-selena-mi-nije-devojka-neko-me-je-hakovao%2FSamuel+Krost%3A+Selena+mi+nije+devojka%2C+neko+me+je+hakovao%212016-08-12+10%3A00%3A52Vladimir+%28Famoza.net%29http%3A%2F%2Fwww.famoza.net%2F%3Fp%3D40636\nAh ti hakeri! Kad god neko napravi nešto pogrešno na društvenim mrežama obično kasnije objasni da je to posledica hakovanja, a istu stvar sad tvrdi Samuel Krost, momak koji je ranije ove nedelje na Instagramu napisao da su Selena Gomez i on par!\nU toj poruci, Sam je napisao da voli Selenu i da je njihova ljubav stvarna iako se trenutno nalaze na različitim krajevima sveta. Međutim, ta poruka je obrisana a odgovarajući kasnije na pitanje jednog Selenatora, Sem je poručio da bio hakovan!\nHakovanje Instagram profila zaista nije tako jednostavno kako nam to zvezde predstavljaju, pa je moguće da je Samuel jednostavno napisao ovo u pripitom stanju a kasnije je shvatio da to baš i nije bilo pametno. U svakom slučaju, dobili smo potvrdu da Selena nije lažljivica kad kaže da je singl!\nPročitajte još Frizerka otkrila tajnu: Pogledajte kako izgleda prirodna kosa Selene Gomez!\n8 thoughts on “Samuel Krost: Selena mi nije devojka, neko me je hakovao!”\n12/08/2016 at 12:30\nFamozo,niste bili u redu\nBukvalno ste optuzili Selenu da laze,a niste znali sta stoji iza price\nNismo je optužili, samo smo rekli da je ona zbog Samovih reči izgledala kao lažljivica.\n12/08/2016 at 12:44\nSelena ne laze..\nI meni su nedavno hakovali instagram profil koji je imao svaki oblik zastite… Mozda su i njemu, ali i dalje stoji da je mozda bio pijan\nNe bih Sel lagala 🙂\nPa nismo ni mislili da Sel laže\nJustinu nema zamene.


Uspešni poslovni susreti vojvođanskih i grčkih privrednika na Drugom turističkom forumu u Solunu – BALKAN TV NOVI SAD\nHomeEkonomijaUspešni poslovni susreti vojvođanskih i grčkih privrednika na Drugom turističkom forumu u Solunu\nTom prilikom, učestvovalo je oko 100 predstavnika turističke privrede koji su učestvovali u bilateralnim susretima, a vojvođansku privrednu delegaciju činili su Turistička organizacija Vojvodine, Hotel „Prezident“ Novi Sad, Hotel „Prezident Premier“ Sremski Karlovci, Vila „Prezident“ Sremski Karlovci, Hotel „Putnik“ Novi Sad, Hotel „Vojvodina“ Novi Sad, Pansion „Ana“ Senta, JP za upravljanje pristaništem i marinom „Marina“ Apatin, Novosadski sajam, Turistička agencija „Market turs“ Novi Sad, Turistička agencija „Kompas-turizam i putovanja“ Novi Sad, Turistička agencija „Magelan“ Novi Sad. Vojvođansku delegaciju predvodile su Dragica Samardžić, viši savetnik za turizam PKV i Slavica Hajder, viši samostalni stručni saradnik u Udruženju usluga PKV. Poslovne susrete otvorio je predsednik Grčko–srpske privredne komore Konstantinos Georgakos, koji je ukazao na značaj ovog Poslovnog foruma za buduću privrednu saradnju ne samo u oblasti turizma, nego kako je rekao, i za celokupnu privredu Grčke i Srbije.\n„Republika Srbija je uvek imala dobru poslovnu saradnju sa Republikom Grčkom u svim oblastima privrede, a posebno u oblasti turizma, ali nedovoljno ekonomski razvijenu u odnosu na mogućnosti. Grčka je omiljena destinacija za brojne turiste iz Srbije i Vojvodine. Mnogobrojne turističke agencije u Srbiji zasnivaju svoju ponudu na aranžmanima za letovanja u Grčkoj. Ti aranžmani za sledeću godinu se već nalaze u prodaji na srpskom tržištu. Želja nam je da uspostavimo poslovnu saradnju sa turističkim firmama iz Severne Grčke kako bi se turistička ponuda Vojvodine našla u njihovim programima“, istakla je Dragica Samardžić u svom obraćanju na Forumu.\nDodala je da su motivi za dolazak turista u Vojvodinu brojni. „Posebno bih istakla verski turizam koji povezuje grčki i srpski narod, kao i Srpsku Svetu Frušku Goru na kojoj se nalazi 16 manastira koji su neprocenjivo blago kulturne i duhovne baštine. Gostoljubivost kojom se turisti dočekuju, bogata gastronomska ponuda, kao i brojne manifestacije čine Vojvodinu nezaobilaznom turističkom destinacijom. Nadam se da će poslovni forum i predstavljanje turističke privrede Srbije i Vojvodine na Sajmu turizma „Filoksenia“, doprineti ostvarenju povećanja broja grčkih turista u Vojvodini“, rekla je Dragica Samardžić.\nU plenarnom delu skupa, na kojem je bila prezentovana i turistička ponuda Vojvodine, Republike Srpske i regije Preveza iz Grčke, prisutnima su se obratili i predsednik Trgovačke komore Soluna Zorpidis Mihalis, predstavnik Grčko-srpske privredne komore Severne Grčke u Srbiji, Milivoje Miletić, gradonačelnik Grada Preveze Georgakos Nikolaos, predsednik Privredne komore Republike Srpske Borko Đurić, kao i konzul Republike Srbije u Solunu Dragana Glišić.\nNa Poslovnom forumu i Sajmu turizma „Filoksenija“ učestvovali su i Privredna komora Srbije i Turistička organizacija Beograda.


Stišavanje panike među kosovskim Srbima\nPripadnici KFOR-a u severnom delu Kosova, 29. novembar 2007. godine.\nPredstavnici kosovskih Srba smatraju da se status Kosova neće rešiti do kraja ove godine i da nema razloga za nasilje i paniku među srpskim stanovniištvom.\nČlan srpskog pregovaračkog tima Marko Jakšić ocenio je u izjavi za radio Slobodna Evropa da u predstojećem periodu rešavavanja statusa Kosova Srbi nemaju apsolutno nikakav razlog za brigu ili paniku naglasivši da ne očekuje nikakav vid nasilja na Kosovu.\n"Kosovski Albanci neće posegnuti za nasiljem naročito ne sada kada se nadaju da će dobiti drugu albansku državu na Balkanu. Još mnogo će vode proteći Ibrom pre nego što se eventualno ostvari naum kosovskih Albanaca", ocenio je Jakšić.\nOn je naglasio da nema razloga za brigu i paniku, te da oni koji proturaju razne dezinformacije na Kosovu imaju za cilj da oslabe i ovako tanak srpski korpus na Kosovu, pošto se rukovode stavom što manje Srba na Kosovu to lakše do još jedne albanske države na Balkanu.\n"Srbi nemaju nikakvog razloga za brigu ni 10. decembra ni 10. januara ni 10. februara. Mi moramo ostati na svom ognjištu ovde, jer je ovde naša država i naša zemlja i mislim da će tako ostati i u budućnosti", kazao je Jakšić, koji je i predsednik zajednice srpskih opština i naselja Kosova i Metohije.\nPredsednik Srpske liste za Kosovo i Metohiju Oliver Ivanović rekao je da su predstavnici Kfora i NATO-a s kojima je razgovarao dali čvrsta uveravanja da "Kfor zna šta raditi u slučaju nasilja", i da su na takvo nešto upozorili albanske lidere na Kosovu.\n"NATO će ovoga puta reagovati odmah i svim raspoloživim sredstvima ako neko posegne za nasiljem u cilju ostvarenja političkog cilja. Iz tog razloga Srbi nemaju razloga za zabrinutost i paniku jer se ništa neće dogoditi do kraja ove godine", kazao je Ivanović.\nPredsednik Srpskog nacionalnog veća (SNV) severnog Kosova Milan Ivanović odbacio je optužbe , koje se sve češće pojavljuju u javnost, da će u slučaju jednostranog proglašenja nezavisnosti Kosova lideri Srba sa severa Kosova proglasiti nezavisnost tog dela teritorije.\n“Ako otcepite sever Kosova to onda znači da ste se odrekli svih onih Srba koji žive južno od Ibra i 90% svoje teritorije. Znači svuda gde žive Srbi na Kosovu i Metohiji nije moguće implementirati nezavisnost, jer nas albanske odluke ne interesuju. Naglašavam da su te navodne odluke o otcepljenju severa Kosova apsolutno besmislene i neutemeljene”, istakao je Ivanović.\nPitali smo i građane severnog dela Kosovske Mitrovice kako vide Kosovo do kraja godine.\nŽeljko Tvrdišić smatra da se status Kosova neće rešiti do kraja godine .\n“Siguran sam da se 10. decembra neće desiti ništa, pa ni do kraja godine, mada je moguće da Priština jednostrano proglasi nezavisnost u februaru ili martu. Kada je u pitanju nasilje, zaista ga ne očekujem, jer smatram da bi nasilje sigurno vratilo Kosovo nekoliko godina unazad. Ssto se tiče mojih planova I planova moje porodice, sa Kosova ću otići sigurno ako ne budem osećao sigurnost I ako ne vidim ekonomsku perpsektivu mog ostanka ovde”, rekao je Tvrdisić.\nSlađana Trifunović kaže da strahuje od izbijanja mogućeg nasilja ali ipak ističe da u njoj postoji nada da se tako nešto neće desiti.\n“Iskreno rečeno strepim šta će biti posle 10. decembra.Osećam neku neizvesnost, iskreno rečeno plašim se zbog dece.Ako smo mi preživeli sve što smo preživeli I ako smo prošli kroz sve što smo prošli , morali smo, ali se nadam da bar naša deca neće morati”, kazala je ona.


Rebalansom smanjen budžet opštine Srebrenica - infoBirač\nRebalansom smanjen budžet opštine Srebrenica\nNa 17. tematskoj sjednici Skupštine opštine Srebrenica juče je natpolovičnom većinom glasova usvojen rebalans budžeta za ovu godinu koji je 300.000 KM manji u odnosu na ranije usvojeni budžet.\nRebalans budžeta za 2020. godinu iznosi 10.910.660 KM, a smanjenje je uzrokovano pandemijom virusa korona.\nDo smanjenja budžetskih prihoda i realokacije određenih sredstava u odnosu na raniju odluku o izvršenju budžeta, prema riječima načelnika za finansije ove opštine Kose Zekić, došlo je zbog negativnih posljedica pojave virusa korona.\n– To je dovelo do smanjenja prometa roba, a time i smanjenja prihoda od PDV-a za 200.000 KM i neporeskih prihoda po osnovu naplate doprinosa za korištenje ruda za 30.000 KM, šuma za 50.000 KM i javnih usluga za 20.000 maraka, odnosno ukupno za 100.000 KM smanjeni su neporeski prihodi – pojasnila je Zekićeva.\nZbog smanjenja budžeta došlo je do smanjenja sredstava za opštinske grantove, a dio nedostajućih sredstava za pojedine potrebe biće obezbijeđen preusmjeravanjem novca i uštedama do kojih je došlo zbog neorganizovanja tradicionalne manifestacije „Dani Srebrenice“ i drugih kulturnih, zabavnih i sportskih sadržaja koji su bili planirani, ali zbog pandemije nisu održani i sredstva nisu utrošena.\nMjere i preporuke za vlasnike ugostiteljskih objekata u Milićima\nLažno se predstavljao kao policijski službenik Evropske policijske asocijacije


Zorić i Jovanović: Na srpskim ulicama vodi se rat domaćih, a ne uvezenih klanova\nVesti Autor:Miona Živić17. nov. 202018:52 > 18:57\nRat klanova koji se vodi na beogradskim ulicama nije sukob kriminalaca iz drugih država, kako tvrde srpski zvaničnici, kažu novinarke Jelena Zorić i Bojana Jovanović. "Crnogorski škaljarski i kavački klanovi, koji vode rat od 2015. godine su na izdisaju, a 'posao' preuzimaju beogradske grupe", navodi novinarka N1. Bojana Jovanović iz KRIK-a dodaje da, iako je pre mesec dana predsednik Vučić objavio rat mafiji, nema informacija o tome šta se zapravo radi po tom pitanju.\n„Rat kriminalaca nikada ne prestaje, trenutno je aktuelan rat dva beogradska klana, i to nije novina. Možda je sad vidljiviji zbog ubistava na javnim mestima, ali rat ta dva klana je u fokusu policije skoro godinu i po dana. Toliko traje rat klanova koje imaju veze s navijačkim grupama, a koji su ranije sarađivali sa škaljarskim i kavačkim klanovima“, navela je Zorić u Danu uživo na N1.\nTe grupe, kako kaže, su naučile posao od Crnogoraca i napravile sopstvenu logistiku.\n„Kako je rat kavačkog i škaljarskog klana na izdisaju, sada ratuju nove grupe sastavljene od mlađih članova“, dodala je.\nNa pitanje zašto srpski zvaničnici navode da se radi o „uvezenim sukobima“, Zorić kaže: „Novinari su prvi izneli u javnost da imamo domaće klanove. Međutim, policija možda ne želi da otkriva u kom smeru ide istraga, ali s druge strane, možda i bolje zvuči za bezbednost građana da je to problem koji dolazi eventualno, iz Crne Gore, pa smo mi kolateralna žrtva ili poligon za njihove sukobe“.\nA, dodaje, rat škaljaraca i kavčana počeo je 2015. godine u Španiji, kada je nestala veća količina droge, te se grupa podelila.\n„Međutim, prvo ubistvo se dogodilo u Beogradu. Godine 2015. ubijen je Goran Radoman, i on je bio prva žrtva. Narednih pet godina, ubijeno je oko 50 ljudi u tom ratu“, kazala je Zorić.\nCrnogorski klanovi „na izdisaju“\nSada su ta dva klana „na izdisaju“ i logično je, dodaje, da neko preuzme te njihove poslove.\n„Nikada se rat među kriminalcima ne završava tako što se oni ukinu, nego neko pretekne i počne da osniva novu grupu. Zašto zvaničnici ne govore o tome javno, to je mozda taktika, ali naša saznanja su ovakva. Recimo, da kažem da sam i u prethodnoj vlasti imala situaciju da su godinama načelnici sektora u policiji govorili, kad ih pitaam koliko klanova ima u Srbiji, da kažu – posle akcije ‘Sablja’ nemamo nijednu ozbiljnu kriminalnu grupu, eventualno neke pljačkaše. A onda 2011. i 2012. godine jedan od načelnika kaže da ima barem 50 manjih grupa, ali jakih klanova“, priča Zorić.\nVulin: Kriminalci neće imati svoju državu – ili mafija ili mi\nVulin: Vučić neprekidno na meti, ponekad potcenjuje pretnje koje dobija\nOnda se desio veliki rat škaljarskog i kavačkog klana, koji se proširio i na Srbiju.\n„I sad imamo ova dva domaća klana koja još nemaju neko ime, ne znamo kako ih policija zove“, dodala je.\nBojana Jovanović iz KRIK-a kaže da je do podele ta dva beogradska klana upravo došli iz rata crnogorskih klanova.\n„Sukod crnogorskih klanova podelio je grupe u beogradskom podzemlju. Iako istražni organi kriju da ih ima, sukobljene domaće grupe stale su na stranu jednog od klanova. Tu je već došlo do polarizacije i sada možemo govoriti o sukobu dve dominantne grupe u Srbiji“, izjavila je Jovanović.\nA stalno, dodaje, slušamo priče da su to uvezene grupe.\n„Ali se prećutkuje da ti članovi i vođe klanova, da ti ljudi žive u Srbiji, u Beogradu, da imaju tu svoje poslove i da su srpski državljani… Nisu nikakvi stranci koji su došli ovde da rade neke kriminalne radnje“, kaže Jovanović.\nOna je izrazila zabrinutost što predstavnici vlasti samo daju komentare na te događaje.\n„A svedoci smo da nije bezbedno na ulicama, da se dešavaju ubistva godinama unazad, niko od nas nije siguran jer ne znate kada će da eksplodira neki automobil, to se prećutkuje, ne govori se o bezbednosti građana a cela situacija se koristi da bi se samo pričalo o stranim faktorima, a ne o domaćim kriminalcima“, navodi novinarka KRIK-a.\nJelena Zorić dodaje da uopšte i nije bitno čiji su to klanovi.\n„Da li postoje dva ili više klana, ili srpski državljani rade za strane klanove, je svejedno, u Beogradu se dešavaju ubistva… Policija se stalno poziva na statistiku, na dobru statistiku, i ja ne sumnjam da imaju dobre rezultate, da je velika zaplena narkotika, ima osumnjičenih za ubistva, ali baš jutros je ministar Vulin govorio o tom subjektivnom osećaju bezbednosti. On je rekao da iako je statistika dobra i pokazuje da je borba protiv kriminala u ekpanziji, da kada se dogodi ubistvo u tržnom centru, da je subjektivni osećaj svakog građanina da nismo bezbedni. To mora da se reši, da država dobije rat protiv mafije“, kazala je Zorić.\nA na pitanje šta je urađeno u tom ratu protiv mafije, koji je najavljivan više puta, Jovanović kaže da, na žalost, zvaničnih informacija nema.\n„Ovo je ja mislim, četvrta objava rata mafiji. Godine 2016. je delovalo da će se možda nešto i desiti, nakon što je ubijen Sale Mutavi, on je bio vođa navijača, takozvanih ‘janjičara’, čiji članovi su, kako su pisali novinari, bliski predsedniku Srbije i njegovoj porodici. Jedan iz te grupe je viđan u društvu sina predsednika Srbije, drugi je obezbeđivao inauguraciju Vučića…Nama je tada sve signaliziralo da će se nešto desiti, ali je u taj obračun država ušla držeći jednu stranu. ‘Janjičari’ su bliski kavačkom klanu, te je država uglavnom hapsila članove škaljarskog klana, a tadašnji ministar policije Nebojša Stefanović nije znao da nam kaže zašto“, priča Jovanović.\nKako je rekla, on je jednom prilikom rekao da je razlog tome što je škaljarski klan „dominantniji i operativniji u Srbiji“.\nAko nije bezbedan predsednik države, šta da kažu građani\n„Kada je objavljen rat mafiji, dogodila su se tri ubistva i jedno ranjavanje. Pre te objave, javnost možda nije bila upoznata s tim ne da su se i ranije dešavala ubistva, nego i otmice. Kada se svi ti događaji budu razrešeni, moći ćemo da govorimo o rezultatima rata protiv mafije“, kaže Zorić.\nKako je rekla, njoj se nije dopalo što rat mafiji objavljuje predsednik, a ne ministar policije.\n„A mislim i da se građani ne osećaju bezbedno kada im ministar policije svakodnevno šalje poruku da je ugrožen život predsednika Srbije. Ja se ne osećam bezbedno ako predsednik kaže da se njemu radi o glavi i da poziva na svoje ubistvo. Pa se onda pitate: ako neko ne može da zaštiti život predsednika, šta onda može da se desi novinaru ili običnom građaninu“, upitala je Jelena Zorić.\nZorić naglašava da živimo na „traumatičnom podneblju“, jer smo imali ubistva ministara odbrane i policije, visokih funkcionera, koja nisu razrešena, a doživeli smo i ubistvo premijera koje je, kako je rekla, stvorilo kod građana taj osećaj nebezbednosti.\nBojana JovanovićJelena Zorićkavački klanKRIKkriminalni klanrat mafijiškaljarski klan


RTS :: Sinergija ove godine u digitalnom formatu 25. i 26. novembra\nTehnologija Sinergija ove godine u digitalnom formatu 25. i 26. novembra\npetak, 30. okt 2020, 12:04 -> 12:55\nRegionalna godišnja konferencija „Sinergija“, posvećena digitalnoj transformaciji, informacionim i komunikacionim tehnologijama i njihovoj primeni u poslovnoj sferi, biće ove godine održana u digitalnom formatu 25. i 26. novembra, najavili su organizatori.\nOve godine „Sinergija“ obeležava 20 godina postojanja, a zbog bezbednosti učesnika konferencije, biće održana u digitalnom formatu i moći će da se prati onlajn, preko Microsoft Teams Live Event platforme.\nNa prvom onlajn izdanju konferencije organizatori očekuju brojne poslovne lidere, profesionalce iz domena informacionih tehnologija, developere i administratore, vladine zvaničnike, predstavnike medija, analitičare, privrednike i start-apove.\nCentralni Biznis i IT segment konferencije biće posvećen ključnim temama u vezi sa promenama i prilagođavanjem novim uslovima života i rada u vreme pandemije koje se odnose na posledice promena po svetsku ekonomiju i napredovanje uz pomoć iskustva koja pružaju Klaud i mobilne tehnologije, kao i veštačke inteligencije.\nNa konferenciji će biti reči o tome kuda ide ICT industrija i na koji se način ostale industrije menjaju, kao i o obrazovanju.


Detalji prostitucije na Jadranu: Djevojke na jahtama zarađivale i 4.000 evra za noć @ InfoBijeljina \nTamo je doveo djevojke za Italijane koji su za “druženje” platili čak 4.000 evra. U prostituciju su bile uključene dvije državljanke Republike Srbije M. F, (37) i K.Š, (26), državljanka BiH A.M, (30), te državljanka RH J.L, (36), međutim, njihovi iskazi će na sudu ostati tajna jer je sa suđenja isključena javnost zbog zaštite njihovog porodičnog života. Kod Dabija je nakon hapšenja navodno pronađena i “crna knjiga” u koju je upisivao podatke o uslugama, klijentima i cijenama, piše Slobodna Dalmacija.\n– Djevojke su svjedočile, ali ne mogu ništa konkretnije da kažu zbog tajnosti postupka – kazao je Andrej Korljan, advokat Slobodana Dubajića, koji je na prethodnom ročištu opovrgao krivicu.\n– Nisam kriv – rekao je nakon čitanja optužnice kojom, zbog apsolutne zastarelosti, više nije obuhvaćen njegov kompanjon iz Zadra.\nIako je u zatvoru u Zadru bio od 9. jula do 18. septembra 2007. godine, Dubajić se nakon izlaska na slobodu nije prestao bavi podvođenjem, zbog čega je dvije godine kasnije uhapšen u policijskoj akciji “Dinamiko” pod sumnjom da je po zagrebačkim hotelima tokom 2008. i 2009. bogatoj klijenteli podvodio četiri hrvatske državljanke, dvije državljanke BiH i jednu državljanku Srbije.


Dodik: Ni savremeni Turci neće ništa uspeti - Sputnjik Srbija\n07:58 13 April 2021\n12:52 12.02.2016 (osveženo 13:21 12.02.2016) Preuzmite kraći link\nPredsednik Republike Srpske Milorad Dodik ocenio je da je hapšenje vlasnika „Pavlović banke“ Slobodana Pavlovića pokušaj BIH da nametne strahovladu, javljaju banjalučki mediji.\n„Očigledno je da je stvorena psihoza straha od tih organa ili ponašanja koje ide za tim da je danas najvažnije mesto u BiH — Tužilaštvo BiH, koje nema ustavni osnov, ali to nikoga i ne zanima. To je pod direktnim političkim uticajem“, rekao je Dodik, preneo je RTRS.\nOn je ocenio da je reč o tome da će gotovo svako ko je nešto radio biti proganjan.\n„Izgubićemo mnoge investitore, ljudi ne žele da prolaze kroz sve to. Priča koja je mogla da bude razlog za takvo nešto apsolutno nije toliko značajna i velika da mora ovako pompezno da se to radi“, rekao je Dodik.\nDodik: Za mene je poraz ako ne budem na „američkoj crnoj listi“\nOn je naveo da se čuo sa Pavlovićem, koji mu je rekao da je krenuo iz Trebinja za Sarajevo kako bi se javio na poziv Tužilaštva BiH, gde je išao i ranije, ali da su u Tužilaštvu smatrali da ga „moraju presresti na putu i kaubojski ga uhapsiti“.\n„To govori o tome da je ovde pokušaj nametanja strahovlade jednog režima sila od strane BiH. BiH nije mogla opstati ni onda kada su ovde bili 500 godina Turci, pa neće ni ovi sada savremeni Turci uspeti ništa“, rekao je Dodik.\nOn je istakao da ga „hapse od kada zna za sebe, ali da se oseća potpuno sigurnim“.\n„Kada sam izabran za premijera, tadašnji SDS je govorio i lagao da sam kriminalac i ratni profiter. Kada sam završio mandat, onda su otvorili istragu o tome kako sam kupovao cveće i odela ministrima nakon čega me je sud oslobodio utvrdivši da nema krivice“, rekao je Dodik za prnjavorsku televiziju „Ka tri“.\nObustavljena istraga protiv Dodika\nDodik: Ipak referendum\nPonovo reciprocitet: SIPA nišani Dodika?\nSDS, strahovlada, Turci, hapšenje, Milorad Dodik, Republika Srpska


Erdogan zove, Putin ne diže slušalicu - 06.02.2016, Sputnik Srbija\nZvanična Ankara je saopštila da Redžep Tajip Erdogan pokušava da stupi u kontakt sa ruskim kolegom Vladimirom Putinom, sa željom da razgovara o navodnom... 06.02.2016, Sputnik Srbija\n08:31 06.02.2016 (Osveženo: 09:51 06.02.2016)\nZvanična Ankara je saopštila da Redžep Tajip Erdogan pokušava da stupi u kontakt sa ruskim kolegom Vladimirom Putinom, sa željom da razgovara o navodnom narušavanju vazdušnog prostora Turske od strane ruskog aviona Su–34.\nPres–sekretar predsednika Turske Ibrahim Kalin izjavio je da predsednik Turske Redžep Tajip Erdogan bezuspešno pokušava da stupi u kontakt sa ruskim predsednik Vladimirom Putinom.\n„Rusija je još jednom narušila vazdušni prostor Turske 29. januara. Od tada predsednik Erdogan pokušava da pozove telefonom Vladimira Putina, ali ruska strana ne reaguje“, citira Kalina agencija Anadolija.\nTurske vlasti su prošle nedelje saopštile da je ruski avion Su–34 na veoma kratak period narušio vazdušni prostor Turske. Ministarstvo odbrane Rusije je demantovalo da je bilo kakav ruski avion ušao u turski vazdušni prostor i okarakterisao navode Ankare kao „čistu propagandu“.\nOdnosi Rusije i Turske su u krizi nakon što je turski lovac F–16 oborio ruski avion Su–24 iznad teritorije Sirije. Prilikom obaranja aviona jedan ruski pilot je ubijen, dok je prilikom spasilačke operacije poginuo i jedan ruski vojnik.


Tip dana: Lil – PSŽ: Ko će do trofeja u Superkupu Francuske? – Kladjenje.rs\nHomeTip DanaTip dana: Lil – PSŽ: Ko će do trofeja u Superkupu Francuske?\n1 Avgusta, 2021 Vlajko Tip Dana 0\nPolako ali sigurno počinju sve bitnije evropske lige, a kao uvertiru u početak francuske Lige 1, u subotu je u Izraelu na stadionu “Blumfild” na programu finale francuskog Superkupa u kom će snage odmeriti šampion Francuske Lil i osvajač Kupa ove zemlje PSŽ.\nLil: Niko nije očekivao titulu!\nNa kraju su fudbaleri ovog tima imali bod viška od drugoplasiranog PSŽ-a koji će im između ostalog biti i protivnik u finalu Superkupa koje će biti odigrano u Izraelu.\nRuku na srce, aktuelni šampion Francuske se baš i nije proslavio u pripremnom periodu pošto je ova ekipa ostvarila samo jedan trijumf i to protiv ne preterano jakog Beverena.\nU generalnoj probi pred meč Superkupa Lil je poražen od Porta koji ima velike ambicije ove sezone, a taj duel je završen rezultatom 2:0.\nOno što niko nije očekivao je da trener Galtje nakon fenomenalne sezone u klubu napusti ovu ekipu, a na njegovo mesto je postavljen Guvernek pred kojim je pakleno težak zadatak jer će biti gotovo nemoguće ponoviti prošlu sezonu koju ja svakako bila fenomalna.\nInače, kada su u pitanju međusobni susreti između Lila i PSŽ-a, aktuelni šampion Francuske je na dva poslednja susreta u prvenstvu uspeo da odoli Parižanima, a poslednji međusobni susret je završen rezultatom pobedom Lila što je verovatno bio i duel koji je odlučio novog prvaka Francuske.\nPSŽ: “Šeici” prave drim tim!\nU prethodnih nekoliko godina su fudbaleri PSŽ-a bez većih problema dolazili do titule šampiona Francuske, ali to i pored prevelikih ulaganja bogatih “šeika” prošle sezone nije bio slučaj.\nGeneralno utisak je da su Parižani imali izuzetno neuspešnu sezonu u kojoj su od tri trofeja koja su pikirali uspeli da dođu do onog najmanje važnog, a to je svakako onaj u francuskom Kupu.\nLigu 1 su izabranici Maurisija Poketina završili na drugom mestu na tabeli uz dva boda manjka u odnosu na prvoplasirani Lil koji će im biti protivnik u finalu Superkupa.\nKada je Liga šampiona u pitanju, Parižani su eliminisani od Mančester Sitija koji je kasnije došao do finala i neočekivano izgubio od Čelsija koji je sa klupe predvodio Tomas Tuhel, za koga klub iz Pariza nije imao strpljenja pošto mu je tokom sezone uručen otkaz.\nU pripremnom periodu je klub iz prestonice Francuske odigrao nekoliko izuzetno dobrih mečeva a ono što posebno treba napomenuti je da je u ovaj tim došlo nekoliko vrhunskih fudbalera.\nPre svih tu mislimo na Serhija Ramosa koji je ovog leta napustio Real Madrid i predstavljaće stub odbrane Parižana, a svakako da ne treba zaboraviti ni na dolaske Vajnalduma, Hakimija, ali i Donarume koji je proglašen za najboljeg igrača nedavno završenog Evropskog prvenstva, na kom je trijumfovala Italija.\nPrimarni cilj će i ovog puta biti osvajanje toliko dugo čekane Lige šampiona, ali pre svega Parižani u sastavu sa kojim raspolažu moraju da osvoje titulu šampiona Francuske.\nIako Parižani imaju dosta problema kada su izostanci u pitanju, mišljenja smo da je četa Maurisija Poketina ipak veliki favorit na ovom finalnom susretu zbog čega vam toplo preporučujemo da odigrate 2 koju kladionica Meridianbet plaća sa fantastičnom kvotom 2.25.\nZa očekivati je da preboti Parižani postignu makar dva gola na ovom finalnom susretu zbog čega vam savetujemo da probate sa igrom G2+, koju kladionica Meridianbet plaća sa kvotom 2.17.\nZa kraj, nakon sjajne prošle sezone, očekujemo da aktuelni šampion Francuske pruži sjajan otpor i na ovom duelu, pa vam predlažemo da probate sa igrom GG što smatramo i za najsigurniju varijatnu kada je ovaj meč u pitanju.\nKladionica Meridianbet ovu igru plaća sa kvotom 1.79.


► Junker: Realna opasnost od Bregzita bez sporazuma\nGovoreći pred Evropskim parlamentom, Junker je rekao da je takav bregzit "možda izbor Velike Britanije ali nikada neće biti izbor EU".\nEvropski parlament danas raspravlja o Bregzitu i usvojiće rezoluciju u kojoj će izneti svoju zabrinutost.\nGlavni kamen spoticanja u sporazumu o Bregzitu je rešenje za irsku granicu, takozvani "bekstop", prema kom bi Velika Britanija morala da zadrži neka trgovinska pravila EU.\nJunker je rekao da "nije sentimentalno vezan za bekstop" ali da jeste vezan za cilj te odredbe.\n"Tražio sam od britanskog premijera da naznači alternativne aranžmane koje smisli", rekao je Junker, koji je s premijerom Borisom Džonsonom razgovarao u ponedeljak.


ZAJEČAR: Mobilni tim za inkluziju Roma dobio automobil i laptop (VIDEO) | TV Istok\nZAJEČAR: Mobilni tim za inkluziju Roma dobio automobil i laptop (VIDEO)\nDate: mart 13, 2019\nGlavni i osnovni cilj Mobilnog tima za inkluziju Roma sa teritoje Zaječara jeste pomaganje da se prevaziđu problemi sa kojima se Romi suočavaju. Zahvaljujući Stalnoj konferenciji gradova i opština i donaciji Evropske unije ovaj tim dobio je vozilo i laptop računar kojim bi se dosta olakšao rad ka ostvarenju cilja.\nMobilni tim uveliko radi na inkluziji Roma. Program „Podrška Evropske unije inkluziji Roma–Osnaživanje lokalnih zajednica za inkluziju Roma“ od 2017. sprovodi Stalna konferencija gradova i opština), finansira Evropska unija, a glavni korisnik je Ministarstvo za rad, zapošljavanje, boračka i socijalna pitanja.\nPrevious : Narednih dana Zaječar je centar takmičenja u futsalu (VIDEO)\nNext : Poznati glumac Desimir Stanojević oduševljen uslugama Specijalne bolnice za rehabilitaciju „Gamzigrad“ (VIDEO)


Drugi krug predsedničkih izbora u Francuskoj – Nadlanu.com\nObjavljeno 4. maja 2012. / 11:53:46\nPARIZ, 4. maj 2012. (Beta-AFP) – U Francuskoj se u nedelju održava drugi krug predsedničkih izbora na kojima, prema poslednjim istraživanjima javnog mnenja, socijalista Fransoa Oland ima velike šanse da pobedi aktuelnog predsednika Nikolu Sarkozija.\nPoslednja istraživanja pokazuju da francuski birači izmedju dva kruga glasanja nisu promenili mišljenje i da bi u Jelisejsku palatu, 17 godina posle Fransoa Miterana, mogao ponovo da udje socijalista.\nRezultati anketa sprovedenih nakon tv-duela u sredu uveče, pokazuju da je Oland i dalje u prednosti, mada nešto manjoj nego uoči prvog kruga glasanja.\nU tim anketama Oland gubi “po malo na svakom polju” u odnosu na prošlu sedmicu ali njegova prednost je i dalje značajna. Rezultati tri ankete pokazuju da bi u nedelju dobio oko 53 odsto glasova dok bi za Sarkozija glasalo oko 47 odsto birača.


DUNJA U DRUŠTVU NAJBOLJIH\nOve nedelje u Hrvatskoj se održava jedan od najboljih karate kampova u Evropi - "Umag 2018" na koji su pozvani samo najbolji takmičari iz velikog broja zemalja. KK "Do Kan" imao je tu čast da dva člana ovog kluba dobije poziv selektora za učešće na ovom prestižnom događaju, a to su Dunja Jovović i Igor Milovanović.\nNažalost, Igor Milovanović zbog privatnih obaveza neće učestvovati, dok će najbolja mlada karatistkinja iz našeg grada Dunja Jovović biti član reprezentacije Srbije u Umagu.\nU prvom delu kampa, karate seminare će održati vrhunski stručnjaci u ovom sportu: Predrag Stojadinov, Davide Benetello i Stanislav Horuna za borbe, a Hoang Ngan Nguyen, Luca Valdesi i Antonio Diaz za kate. U drugom delu kampa biće održan "Svetski Kup za mlade" koji je ujedno i jedan od četiri kvalifikaciona turnira za "Olimpijske igre mladih" koje će biti održane u Buenos Airesu.\n- Zbog izuzetno loših vremenskih prilika nismo uspeli da odradimo pripreme na željenom nivou, ali se ipak uzdamo i imamo puno poverenje u našu nepokolebljivu borbašicu - šampionku Balkana u borbama iz Istanbula našu Dunjicu - rekao je Dragiša Sretenović, trener KK Do Kan.


Dobro razmislite koju će srednju školu upisati vaše dete! Od visokih plata programera i pilota mnogima se vrti u glavi - iKragujevac\nDobro razmislite koju će srednju školu upisati vaše dete! Od visokih plata programera i pilota mnogima se vrti u glavi\nutorak, 13 februar 2018 12:50\nVisoke plate dobijaju i oni koji su zaposleni u snabdevanju električnom energijom\nKako se bliži rok za upis u srednje škole i na fakultete, možda će na mlade ljude uticati visina plate u odabiru zanimanja, kojim će se baviti nakon završenog obrazovanja, pa je dobro znati koja su najplaćenija. Lideri po primanjima tokom prošle godine bili su programeri, piloti, zatim menadžeri i konsultanti.\nU prerađivačkoj industriji prosek plata je 45,949 dinara, a najviše su zaradili oni koji se bave naftom i to 113.186 dinara. Oni koji se bave duvanom, zaradili su malo manje od "naftaša" sa platom od 112.537 dinara.


Mlađan Dinkić: Budžet odstupa od dogovora sa MMF-om | Hronika\nPočetna strana > Hronika > Mlađan Dinkić: Budžet odstupa od dogovora sa MMF-om\nMlađan Dinkić: Budžet odstupa od dogovora sa MMF-om\nMlađan Dinkić kaže da Predlog budžeta za 2009. godinu odstupa od dogovora sa MMF-om, jer ne predviđa primenu Prelaznog trgovinskog sporazuma sa EU od 1. januara. Još nije kasno da se budžet promeni, tvrdi potpredsednik Vlade.\nDogovor sa Međunarodnim monetarnim fondom predviđa da 1. januara počne primena Prelaznog trgovinskog sporazuma sa EU, što nacrtom budžeta nije predviđeno, a to je, kako ističe ministar ekonomije Mlađan Dinkić, nedopustivo.\nDinkić kaže da u Vladi nema konsenzusa o ekonomskoj politici za narednu godinu.\n"Struktura budžeta treba da se vrati na ono što je dogovoreno sa MMF-om i da se vidi da li sve to može da obezbedi jednocifrenu inflaciju, očuvanje zaposlenosti i socijalni mir", rekao je Dinkić posle sastanka sa predstavnicima Saveza samostalnih sindikata Srbije.\nMinistar ekonomije smatra da predloženi budžet nije dobar jer ne obezbeđuje ekonomsku i socijalnu stabilnost.\nIpak, Dinkić kaže da budžet može da se promeni, jer je "bolje napraviti dobar predlog, bez obzira na kašnjenje, nego napraviti nešto što će biti štetno za državu, građane i radnike".\nDinkić je rekao da će biti "iznenađen ako u petak, 5. decembra, bude potpisan ugovor sa Rusima o prodaji Naftne industrije Srbije".\nMinistar kaže da se od početka govori o paketu u kojem su pored NIS-a i gasovod Banatski Dvor i izgradnja magistralnog gasovaoda Južni tok kroz Srbiju.\nPredloženo je da se nacionalna naftna kompanija proda bez tendera, jer je deo paketa bio magistralni gasovod koji donosi veliku korist za Srbiju, a sada je, kako objašnjava Dinkić, izgradnja magistralnog gasovoda "pod znakom pitanja".\nIstakao je da još nema studije o isplativosti izgradnje gosovoda i da će Rusi tek srediniom 2010. godine znati da li će graditi Južni tok.\nDinkić je naglasio da, ako se gleda komercijalna strana, "nema smisla danas prodavati NIS bez jasne garancije da će se graditi gasovod i bez jasnih ekonomskih garancija da će se investirati u NIS u skladu sa potrebama preduzeća".\n"Trenutni predlog koji smo dobili od Rusa predviđa zaduživanje kompanije pod komercijalnim uslovima u kreditima koje NIS može da povuče i sada, bez bilo kojeg strateškog partnera", istakao je ministar Mlađan Dinkić.